Kurti pozvao DSK, ANK i Alternativu na formiranje vlade – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Kurti pozvao DSK, ANK i Alternativu na formiranje vlade\nPRIŠTINA – Kandidat pokreta Samoopredeljenje za kosovskog premijera Aljbin Kurti pozvao je danas političke partije okupljene oko koalicije Demokratski savez Kosova (DSK) Ise Mustafe, Alijanse za novo Kosovo (ANK) i inicijativa “Alternativa” da započnu razgovore sa Samoopredeljenjem, kako bi formirali novu Vladu Kosova, preneo je RTK.\nNa konferenciji za medije Kurti je rekao da su izbori 11. juna pokazali da građani žele promene, kako je rekao, onemogućivši pobedničkoj koaliciji Tačijeve Demokratske partije Kosova , Haradinajeve Alijanse za budućnost Kosova (ABK), Inicijative za Kosovo (IK) stvaranje nove vlade.\nOn je dodao da je Samoopredeljenje prema njegovom mišljenju najglasanija partija i da je spremno da vodi Vladu.\nPrema recima Kurtija, nova Vlada treba da bude Vlada promena. On je pozvao Demokratski Savez Kosova, Alijansu Novo Kosovo i Alternativu da razgovaraju sa Samoopredeljenjem oko formiranja nove Vlade.\nKurti je dodao da su političke partije koje mogu da se pridruže ovoj postizbornoj koaliciji i IK, manjinske partije i poslanici zasebno.\nKonačni rezultati vanrednih parlamentarnih izbora na Kosovu i Metohiji neće bitno promeniti preliminarne, što znači da nijedna politička opcija neće moći samostalno da formira vladu, a prve procene anlitičara su da će “velika koalicija” s Ramušem Haradinajem na čelu teško doći do vlade, te da bi to možda mogao lider Samoopredeljenja Aljbin Kurti, uz podršku Demokratskog saveza Kosova i manjina.\nCentralna izborna komisija u Prištini saopštila je juče na osnovu više od 90 odsto obrađenih glasova, da koalicija koju predvodi njen kandidat za premijera Ramuš Hardinaj vodi sa gotovo 35 odsto glasova, Samoopredeljenje je drugo sa 26,7 posto glasova, a koalicija okupljena oko Demokratskog saveza Kosova, odlazećeg premijera Ise Mustafe, je treća sa 25,9 posto osvojenih glasova.\nKako je saopšteno, Srpska lista osvojila je devet ili svih deset mandata koji u kosovskoj skupštini, prema Ustavu, pripadaju srpskoj zajednici.\nIako je pobednik, velika koalicija, čiji je kandidat za premijera Haradinaj, neće moći da sastavi vladu bez podrške 20 zastupnika iz redova manjinskih zajednica.\nPolitikolog, profesor na Fakultetu političkih nauka u Prištini Beljuj Bećaj, međutim, smatra da će ta koalicija imati ozbiljnih poteškoća da sastavi vladu. Jedan od razloga je, prema njegovim rečima, to što je Demokratska partija Kosova stekla veliko nepoverenje tokom proteklih godina na vlasti jer nije održala data obećanja.\nBećaj podseća i da su suprotni stavovi po raznim pitanjima “velike koalicije” i pokreta Samoopredeljenje i doveli do vanrednih parlamentarnih izbora.\nBećaj je za Al Džaziru rekao da veruje da Haradinajeva koalicija neće imati više, a možda će imati i manje, od 39 poslanika u parlamentu. Bilo kako bilo, kaže Bećaj, koalicije su i stvorene da bi mogle sa manjinama da formiraju vladu.\nTe prognoze, prema njegovim rečima, nisu se ispunile, jer, kako kaže, sigurno je da je Srpska lista bila i ostala ozbiljan faktor na političkoj sceni Kosova u kreiranju vlasti, te on pretpostavlja da će ta stranka biti prisutna u svakoj kombinaciji.\nZa izglasavanje vlade potreban je 61 glas, a na osnovu trenutnih rezultata, ova koalicija može dobiti između 40 i 42 poslanička mesta, preneo je portal ks-info.\nPoznavalac ustavnog prava Mazlum Baraliu smatra da će ključnu ulogu u formiranju vlade imati Demokratski savez Kosova, ako odbije da se priključi Haradinaju i koaliciju formira sa pokretom Samoopredeljenje.\n“Na osnovu rezultata izbora, DSK igra ključnu ulogu u formiranju vlade. Stoga je ona mnogo bliže i bolje da zarad svojih interesa, a i na ovaj ili onaj način se revanšira DPK, koji ih je ostavio na cedilu podržavši predlog o izglasavanju nepoverenja vladi”, kaže Baraliu i dodaje da u tom slučaju DPK otišao u opoziciju.\nBaraliu smatra da je DSK-u sigurno bolje i lakše da se sporazume sa Samoopredeljenjem i da zajedno sa nekom manjom partijom stvore vladajuću koaliciju.\n“Ovo bi u stvari prijalo i Samoopredeljenju koji je naveo da i pre, ali i posle izbora ima crvene linije sa DPK”, rekao je Baraliu.\nZija Bećirović sa Međunarodnog instituta za bliskoistočne i balkanske studije rekao je, za Al džaziru, da mogućnost da formira vladu treba dati Aljbinu Kurtiju, osnivaču ultraradikalnog pokreta Samoopredeljenje.\nBećirović podseća da je ljubljanski institut već najavio tektonske promene na političkoj sceni Kosova, a kao najveće iznenađenje izbora vidi upravo pokret Samoopredeljenje i njenog neformalnog lidera Aljbina Kurtija.\nPodseća i da je formiran Specijalni sud za ratne zločine tzv. OVK i da bi, kako kaže, “bilo kakav politički aranžman sa ljudima koji su politički mrtvi, predstavljao iluziju koja ne bi dovela do stabilnosti”.\n“Samopredeljenje i DSK ne žele u koaliciju Ramuša Haradinaja koja je doživela “Pirovu pobedu”. Ukoliko i Srpska lista želi da zadrži svoju verodostojnost, teško se može verovati da bi i ta politička partija mogla ići u koaliciju sa Haradinajem”, kaže Bećirović.\nBaraliu navodi da koalicija koju predvodi Haradinaj svakako ima mogućnost da prva pokuša da formira vladu, ali, ako u roku od 30 dana ne uspe da obezbedi 61 poslanika, mogućnost za formiranje vlade treba dati partiji koja je druga po broju glasova.\nEvropska unija izrazila je danas očekivanje da će po okončanju izbornog procesa na Kosovu brzo biti formirana vlada, kako bi važan rad napredovao bez daljeg odlaganja.\nDevojčice napisale roman


Predsedništvo Skupštine Kosova odlučilo je u četvrtak da prekine redovnu sednicu, pošto je opozicija na samom početku ponovo aktivirala suzavac u sali, što je onemogućilo održavanje sednice. Predsedništvo će na sastanku u ponedeljak odlučiti o daljim koracima.\nPredsednik skupštine Kadri Veselji ponašanje opozicije je ponovo ocenio neprihvatljivim, dodajući da manjina zloupotrebljava Skupštinu. On je dodao da se takvo ponašanje neće tolerisati i da će se u Skupštini sprovoditi zakon.\n"Ja kao predsednik Skupštine ću zajedno sa predsedništvom časno upotrebiti autoritet kako bi osigurali normalno funkcionisanje Skupštine", kazao je on.\nS druge strane, tri opozicione partije, pokret Samoopredeljenje, Alijansa za budućnost Kosova i Inicijativa za Kosovo su putem zajedničke izjave saopštili da ostaju odlučni u tome da ne dopuste rad Skupštine sve dok su na snazi sporazumi sa Srbijom i Crnom Gorom - onaj o Zajednici i onaj o demarkaciji.\nDešavanja u Skupštini oštro je osudila Vlada Kosova.\nU trenutku početka Skupštine, poslanici opozicije su izašli pred govornicu i aktivirali suzavac i pored toga što je osiguranje Skupštine kontrolisalo svakog poslanika koji je ušao u zgradu.\nNakon izlaska iz sale, poslanik opozicionog Samoopredeljenja je rekao da je nemoguće normalno funkcionisanje skupštine sve dok Vlada ne povuče potpise sa sporazuma sa Srbijom i Crnom Gorom.\nRadi se o sporazumu kojim su dogovorena pravila za Zajednicu opština sa srpskom većinom, čime se, opozicija smatra, stvara srpska paralelna država na Kosovu, i o sporazumu o demarkaciji granice sa Crnom Gorom. Opozicija tvrdi da je ovim sporazumom oduzet dobar deo teritorije Kosova.\nU međuvremenu, jedan broj simpatizera opozicije okupio se ispred Skupštine Kosova.\nSuzavac je u Skupštini upotrebljen i prošle nedelje, zbog čega je na nekoliko sati priveden poslanik iz Samoopredeljenja Aljbin Kurti. Njegovo privođenje izazvalo je nerede na ulicama Prištine.\nOštre osude opozicionog incidenta u Skupštini Kosova\nU Prištini mirno nakon sukoba s policijom


Policijska akademija - život na akademiji\nObnovljen sporazum sa Evropskim policijskim koledžom\nPoznato je da je Policijska akademija jedinstvena u Crnoj Gori kada je u pitanju obrazovanje bezbjednosnih službi. Svjesni izazova koji se konstantno postavljaju pred policijsku profesiju, ne prestajemo da unapređujemo postojeće obrazovne programe razmjenjujući regionalna i međunarodna iskustva.\nNaše partnerstvo sa Evropskim policijskim koledžom, CEPOL-om, datira od 2011.godine. Od tog datuma značajan broj nastavnika Policijske akademije, policijskih službenika, službenika Ministarstva unutrašnjih poslova, tužilaca i sudija, učestvovao je u obukama i aktivnostima koje je realizovao CEPOL. Ove obuke se realizuju on-site i onlajn, a posebno važno mjesto u navedenim aktivnostima zauzima sadržajan program razmjene koji počinje svake godine u martu mjesecu. Platforma CEPOL-a je bez pretjerivanja jedna od najboljih, ako ne i najbolja u Evropi kada govorimo o obukama za bezbjednosni sektor.\nVršilac dužnosti direktora Policijske akademije, Svetomir Knežević, u kratkom govoru osvrnuo se na značaj pridruživanja Crne Gore Evropskoj Uniji i benefite koje će Policijska akademija imati kada se to desi, kao i na potrebu realizacije novih projekata kada je naša ustanova u pitanju i pomoć koja nam je u tom smislu neophodna od naših evropskih partnera. Izvršni direktor CEPOL-a, Detlef Schroeder, kazao je da će CEPOL ponuditi sve raspoložive resurse Akademiji, a ukoliko za nekim specifičnim obukama postoji posebna potreba, da budemo slobodni da zatražimo njihovu realizaciju. Oni su danas potpisali novi sporazum, u nadi da će saradnja između CEPOL-a i Akademije, a samim tim i razmjena iskustava među policijskim službenicima iz Crne Gore, regiona i Evropske Unije, u godinama koje dolaze biti intenzivnija i sadržajnija.\nDelegaciju CEPOL-a činili su izvršni direktor Detlef Schroder i rukovodilac Jedinice za međunarodnu saradnju, Alexandru Niculiță. Dok su goste pored v.d. direktora Svetomira Kneževića dočekali rukovoditeljka Odjeljenja za međunarodnu saradnju i saradnju sa korisnicima usluga i nacionalna kontakt tačka za CEPOL za Crnu Goru, Jelena Tomić, nastavnica engleskog jezika, Snežana Kadović i nastavnik naoružanja, Pavle Vratnica.


Šturanović očekuje preporuku Savjeta Evrope 17. aprila\nCrnogorski premijer Željko Šturanović očekuje da će Parlamentarna skupština Savjeta Evrope na sjednici 17. aprila preporučiti komitetu ministara EU da pozove Crnu Goru u Savjet Evrope.\nPremijer je najavio da će on, predsjednik Republike Filip Vujanović i predsjednik Skupštine Ranko Krivokapić uskoro uputiti zajednički odgovor predsjedniku Parlamentarne skupštine Savjeta Evrope Reneu van der Lindenu i pozitivno se izjasniti o prihvatanju uslova za prijem Crne Gore u najstariju evropsku organizaciju.\nŠturanović je istakao da je borba protiv korupcije i organizovanog kriminala jedan od strateških prioriteta njegove Vlade, a da u Vladi postoji jasna politička volja da se efikasno bori protiv tih pojava.\nOn je ponovio da ratifikovanje Sporazuma o stabilizaciji i pridruživanju predstavlja veliki korak Crne Gore na njenom evropskom putu koji je verifikacija svih dosadašnji napora i podsticaj za nastavak reformi.\nŠturanović je rekao da mu nije strana mogućnost da građani na referendumu daju konačnu riječ o pristupanju NATO-u, navodeći da je poželjno da u toj odluci učestvuje što veći broj građana.\nOn je naveo da novi ustav može biti donijet u parlamentu dvotrećinskom većinom, a ukoliko se to ne ostvari onda će se građani na referendumu izjasniti o novom najvišem pravnom aktu i dodao da će Crna Gora dobiti prvi ustav nezavisne države do godišnjice nezavisnosti, 21. maja.\nMinistar unutrašnjih poslova Jusuf Kalamperović rekao je da će za najkasnije mjesec Crna Gora i Evropska unija potpisati Sporazum o viznim olakšicama za Crnu Goru.\nTaj sporazum treba da omogući da pojedine kategorije građana Crne Gore - naučnici, studenti, poslovni ljudi, novinari, državni službenici - jednostavnije i brže dobijaju vize za putovanje u zemlje EU.


ISO 45001 Sertifikacija\nDa li želite da vašoj kompaniji omogućite da prepozna, minimizira i, u najboljem slučaju, izbegne rizike po zaposlene od nezgoda i povreda na radu? Potrebna Vam je odgovarajuća osnova: sertifikovan sistem menadžmenta u skladu sa standardom ISO 45001. Međunarodni standard podiže i jača bezbednost i zdravlje na radu na status strateški važnog pitanja upravljanja.\nFokusirana posvećenost najboljoj mogućoj bezbednosti na radu\nSmanjenje troškova kroz smanjenje rizika\nPoboljšan imidž vaše organizacije\nPravna sigurnost zbog poštovanja svih zahteva\nŠta je ISO 45001?\nISO 45001 je međunarodno priznati standard za korišćenje efikasnog sistema upravljanja zdravljem i bezbednošću na radu (OHS). Standard pomaže kompanijama da identifikuju rizike u vezi sa radom za zaposlene u vidu opasnosti po zdravlje, nezgoda i povreda i da ih spreče upotrebom preventivnih mera. Kompanije mogu biti sertifikovane prema ISO 45001.\nCilj standarda bezbednosti i zdravlja na radu je uspostavljanje transparentnih i efikasnih procesa koji dovode do visokog nivoa bezbednosti zdravlja i bezbednosti na radu. Osnovne oblasti obuhvataju politiku rada, konsultacije i učešće zaposlenih, identifikaciju opasnosti i procenu rizika, kao i upravljanje rizikom. Pored toga, fokus je na pravnim temama koje se odnose na zdravlje i bezbednost na radu.\nISO 45001:2018 je objavljen kao naslednik britanskog standarda BS OHSAS 18001 (Zdravlje i bezbednost na radu) 12. marta 2018. BS OHSAS 18001 je zamenjen ISO 45001 krajem septembra 2021. Prema tome, sertifikati imaju po starom standardu izgubili svoju važnost.\nZa koga je prikladna ISO 45001 sertifikacija?\nStandard ISO 45001 mogu koristiti kompanije i organizacije svih veličina i industrija. Stoga, čak i male organizacije, javne vlasti ili opštinske uprave mogu imati koristi od standarda. Zdravlje i bezbednost na radu utiču na svakog zaposlenog u kompaniji. Usklađivanjem sa zahtevima ISO 45001, kompanije ili organizacije obezbeđuju sigurnost na radnom mestu.\nSistem upravljanja zaštitom zdravlja i bezbednošću na radu prema ISO 45001 prati osnovnu strukturu drugih važnih standarda sistema menadžmenta, takozvanu strukturu visokog nivoa (HSL). Ovo čini ISO 45001 kompatibilnim sa, na primer, ISO 9001 (kvalitet) i ISO 14001 (životna sredina) i stoga je dobro prilagođen kao da bude deo integrisanog sistema upravljanja.\nZašto ISO 45001 sertifikat ima smisla?\nNeke zemlje već imaju veoma stroge zakone o zdravlju i bezbednosti na radu. Sertifikacija prema ISO 45001:2018 pomaže vašoj kompaniji ili organizaciji da ugradi zakonske zahteve u svoje interne procese. Ovo rezultira mnogim prednostima:\nOtkrivanje nedostataka u zaštiti bezbednosti i zdravlja na radu\nSistem upravljanja zdravljem i bezbednošću na radu (OHS) prema ISO 45001 pomaže vam da redovno i efikasno otkrijete i eliminišete nedostatke u postojećem sistemu. Sertifikacija na taj način pomaže u sprečavanju nesreća na radu ili sigurnosnih incidenata.\nJačanje zdravih navika i motivacije zaposlenih\nZahvaljujući strukturiranom sistemu upravljanja OHS, bezbednost i zdravlje zaposlenih u kompaniji može biti značajno poboljšana. Na ovaj način se smanjuje fizički i psihički stres, što dovodi do veće motivacije i manjeg izostajanja.\nGlavno pitanje usklađenosti takođe utiče na zdravlje i bezbednost. Dobijanjem ISO 45001 sertifikata kompanije jačaju svoju pravnu sigurnost. Oni kombinuju zdravlje i bezbednost na radu sa usklađenošću sa zakonskim propisima i na taj način smanjuju rizik od odgovornosti i opasnost od visokih posledičnih troškova.\nKompanije sa sertifikatom ISO 45001 privlačne su zaposlenima. To je zato što ove kompanije pokazuju da su im zdravlje i bezbednost na radu važni. Uz sertifikaciju, oni takođe garantuju usklađenost sa važnim standardima i zahtevima. Posebno u vremenima velikog nedostatka kvalifikovanih radnika, sertifikat ISO 45001 je vaš važan plus kao poslodavca u konkurenciji kvalifikovanih radnika.\nUštede troškova i veća produktivnost\nStrukturirani zdravstveni menadžment značajno smanjuje bolovanje. Na ovaj način kompanije ne samo da štede novac, već i postižu konstantno visok nivo produktivnosti sa manje prekida u radu.\nPoboljšana svest o bezbednosti među radnom snagom\nSertifikacija ISO 45001 podiže svest zaposlenih o pitanjima zdravlja i bezbednosti. Standard zahteva aktivno učešće svih zaposlenih u njihovim radnim okruženjima. Oni sami postaju dokaz kako se sigurnost na radnom mestu može postići na održiv način.\nIntegracija u postojeći sistem upravljanja\nISO 45001 je zasnovan na osnovnoj strukturi svih savremenih sistema menadžmenta, strukturi visokog nivoa (HLS - High Level Structure). To znači da se menadžment zdravlja i bezbednosti može lako integrisati u postojeći sistem upravljanja, na primer u sistem ISO 9001 ili ISO 14001.\nKome je dozvoljeno da izvrši sertifikaciju kompanija prema ISO 45001?\nKao i kod drugih sertifikata, sertifikaciju prema DIN ISO 45001 može da sprovodi samo sertifikaciono telo koje je za ovu svrhu akreditovalo nemačko telo za akreditaciju (DAkkS). DQS ima neophodnu akreditaciju prema ISO/IEC 17021 i stoga mu je dozvoljeno da izda ISO 45001 sertifikat za upravljanje zdravljem i bezbednošću na radu.\nKoji su koraci u ISO 45001 sertifikaciji?\nInicijalni dogovor i definisanje ciljeva\nKada se kompanije prijave za ISO 45001 sertifikaciju u DQS-u, prolaze kroz višestepeni proces sertifikacije. Ako je sertifikovani sistem upravljanja već uspostavljen, proces se može skratiti.\nU prvom koraku sa nama razgovarate o vašoj kompaniji, vašim zahtevima za zdravlje i bezbednost na radu i ciljevima ISO 45001 sertifikacije. Na osnovu toga, odmah ćete dobiti detaljnu i transparentnu ponudu, prilagođenu vašim individualnim potrebama.\nPlaniranje projekta i pre-audit (opciono)\nNakon što ste spremni za proveri, pripremamo sertifikacioni audit kojim ćemo potvrditi adekvatnost vašeg sistema. Da bi se postigao visok stepen pouzdanosti planiranja, ovo obično zahteva dogovor po pitanju rasporeda i implementaciju na licu mesta. Ako želite, možemo da izvršimo pre-audit za vas. Ovo nam omogućava da identifikujemo važne polazne tačke kako bi sertifikacija mogla da se sprovede na još brži i efikasniji način. Obe usluge su opcione.\nSertifikacioni audit - faza 1 i faza 2\nSertifikacioni audit počinje analizom sistema (faza 1 audita) i procenom vaše do dokumentacije, ciljeva, rezultata menadžmenta i internih audita. Ovom fazom utvrđuje se da li je vaš sistem menadžmenta dovoljno razvijen i spreman za sertifikaciju. U sledećem koraku (faza 2 audita), auditor procenjuje efektivnost svih procesa upravljanja na lokaciji, primenjujući ISO 9001 standard. Rezultat audita se prezentuje na završnom sastanku. Ukoliko je potrebno, definišu se akcioni planovi.\nNakon sertifikacionog audita, rezultati se procenjuju od strane nezavisne sertifikacione komisije DQS-a. Dobićete detaljan izveštaj sa rezultatima audita, i ako su svi zahtevi standarda ispunjeni, vaš ISO 45001 sertifikat.\nNakon uspešne sertifikacije, sprovodimo godišnji nadzorni audit kako bismo osigurali da vaša kompanija nastavlja da ispunjava sve ključne kriterijume ISO 45001. Ovo pruža stručnu podršku za stalno unapređenje vašeg sistema upravljanja zdravljem i bezbednošću.\nISO 45001 sertifikat je validan u periodu od maksimalno tri godine. Resertifikacija se planira i vrši pre isteka sertifikata da bi se osigurala kontstantna usaglašenost sa zahtevima standarda. Nakon uspešne resertifikacije, izdaje ne nov ISO 45001 sertifikat sa periodom važenja od maksimalno tri godine.\nKoliko košta ISO 45001 sertifikacija?\nCena sertifikacije ISO 45001 zavisi od više faktora. Na primer, važnu ulogu igra da li vaša kompanija već ima sertifikovan ISO sistem upravljanja. Pored toga, na cenu će uticati i veličina vaše kompanije, kao i složenost sistema zaštite zdravlja i bezbednosti.\nIz ovih razloga, troškovi ISO 45001 sertifikacije nisu fiksni. Kontaktirajte nas - rado ćemo izraditi pouzdanu ponudu za vas - individualno prilagođenu vašoj kompaniji i vašim poterbama.\nViše od 35 godina iskustva u sertifikaciji sistema upravljanja i procesa\nAuditi koji pružaju dodatnu vrednost i detaljan uvid u vaš sistem upravljanja zdravljem i bezbednošću na radu\nKompetentni auditori sa velikim praktičnim znanjem\nAkreditovani i međunarodno priznati sertifikati\nPuna podrška od naših stručnjaka, na lokalnom, nacionalnom i međunarodnom nivou\nIndividualne ponude sa fleksibilnim uslovima ugovora i bez skrivenih troškova\nStojimo Vam na raspolaganju za sve potrebne informacije. Bićemo više nego zadovoljni da Vam pripremimo personalizovanu ponudu za ISO 45001 sertifikaciju prilagođenu vašoj kompaniji ili organizaciji.


Stanari o drami na Vračaru: Policija muca kada čuje za mural ratnog zločinca\nDruštvo Autor:Aleksandar Nastevski10. nov. 202118:44 > 20:05\nČišćenje murala Ratku Mladiću Foto: Nemanja Jovanović/Nova.rs\nMuškarci obučeni u crnu odeću sa maskama i kapuljačama, krijući svoje lice, ponovo su očistili stari mural osuđenog ratnog zločinca Ratka Mladića na uglu Njegoševe i Alekse Nenadovića u beogradskom naselju Vračar. Mural je ranije danas bio ispolivan belom farbom. Stanarima zgrade cela ova situacija izuzetno smeta i negoduju što oni moraju da snose troškove za nešto što nisu ni nacrtali, a pojedini su istakli i da ih brinu dešavanja oko murala i tenzije.\nJedan od stanara zgrade koji je hteo da ostane anoniman zbog cele situacije za Nova.rs kaže da su pojedini stanari prvo sami probali da skinu mural Ratka Mladića odmah narednog dana nakon što se prvi put pojavio. Tvrdi da je bio spreman da molera plati iz svog džepa.\n„Međutim, svi se plaše i nisu hteli“, kaže naš sagovornik i dodaje:\n„Nakon što je mural par puta dobio farbu, oni su ga očistili i stavili debeli sloj bezbojnog laka kao zaštitu. Sada samo dođu sa flašicom vode i operu sve sa njega za 10 minuta.“\nPonovo blista ratni zločinac FOTO\nMladići s kapuljačama očistili mural Mladiću, ne zna se ko ih je poslao\nRasprava Žujovića i penzionera: Mladić nije zločinac, nacrtajte Mariniku\nStanar zgrade ističe da je zbog toga potrebna ozbiljna firma sa svom tehnikom da bi se mural sada skinuo.\n„U međuvremenu smo dobili nalog od Komunalne milicije da stambena zajednica o svom trošku mora da ukloni mural. Inicijativa se pojavljuje kao spas, jer troškove koji su visoki, ne bi snosila stambena zajednica“, kaže naš sagovornik i dodaje:\n„Kako se firme boje i odbijaju taj posao, čak je i gradska čistoća odbila ‘jer nemaju resurse’, ideja je bila da svi zajedno budemo tu dok ljudi rade. Ostatak priče je poznat.“\nStanar zgrade nam navodi da su podneli i krivičnu prijavu protiv NN lica i da su zvali policiju kada su ih videli još letos da popravljaju mural.\n„Nikada nisu hteli da izađu na teren. Zamucaju kad čuju o kom muralu se radi i ništa“, ispričao nam je stanar zgrade.\nmural Ratku Mladiću Foto:Filip Krainčanić/Nova.rs\nInače, stanari koje je naš reporter zatekao danas većinom nisu želeli da izlaze pred kamere. Novinar portala Nova.rs je razgovarao sa nekolicinom njih i svima smeta ova situacija i nije im svejedno kada vide sva dešavanja ispred njihove zgrade. Gotovo niko od njih nije hteo da se izjašnjava o Ratku Mladiću i većinom su saglasni da „ceh“ cele priče plaćaju samo stanari.\nJedna starija gospođa navela nam je da se ne oseća bezbedno kada vidi toliko policije kao što je to bio slučaj sinoć, posebno jer živi sa malom decom.\nOna smatra da mural ne treba tu da se nalazi i negoduje jer je stanarima naređeno da plate troškove uklanjanja murala, iako oni nisu isti ni nacrtali.\n„Nemamo mira od svega ovog“, žali nam se stanarka.\nNjen komšija saglasan je sa njom da mural ne treba tu da se nalazi, ali je celu ovu situaciju opisao kao „priču oko partizana i četnika u Srbiji“.\n„Mi smo jedno ozbiljno podeljeno društvo, sve me podseća na podelu na partizane i četnike. Ovo prepucavanje će trajati koliko i korona“, rekao je on.\nDodaje da ni mural, kao ni grafiti ne treba da se nalaze po fasada, a ponajmanje to da plaćaju oni koji to nisu ni nacrtali ili ispisali.\nPodsetimo, nakon što je Đorđo Žujović iz Socijaldemokratske partije Srbije jutros uništio mural osuđenog ratnog zločinca Ratka Mladića, ubrzo se pojavio lider ekstremne desničarske partije „Srpska desnica“ Miša Vacić, a onda je došla grupa momaka u crnom koji su skinuli farbu sa lika osuđenog ratnog zločinca. Nkaon što su maskirani mladići „očistili“ mural Žujović je za Nova.rs rekao da će ponovo da uradi isto.\nĐorđo Žujović Foto:Nemanja Jovanović/Nova.rs\nZa razliku od jučerašnjeg dana kada je policija ekspresno privela aktivistkinju i bivšu poslanicu Aidu Ćorović i Jelenu Jaćimović koje su mural ratnog zločinca gađale jajima, ovaj put policija u civilu je nemo stajala i posmatrala kako mladići prilaze i čiste mural od bele farbe. Ostaje nejasno, ali i vrlo interesantno, zašto su pripadnici MUP-a za razliku od jučerašnjeg dana kada su hapsili dve žene, sada „promenili ploču“ i ovog puta samo mirano stajali sa strane i nisu čak ni legitimisali bilo koga. Neki građani su zvali policiju kada se pojavila grupa mladića, ali bez uspeha. Regularna policijska patrola se nije pojavila dok su mladići čistili mural.\nImajući u vidu ovakvo ponašanje pripadnika MUP-a ostajemo uskraćeni za odgovor da li samo oni koji uništavaju mural osuđenog ratnog zločinca budu odmah uhapšeni za razliku od ekstremnih desničara i maskiranih mladića koji isti „čiste“. Iz svega ovog građani sami mogu da zaključe da li na ovaj način „državne institucije čuvaju i štite mural osuđenog zločinca“.\nInače, mladići koji su došli da skinu farbu tvrdili su da su navodno „iz kraja“ i da „vole svoju zemlju“. Međutim, novinarima nisu hteli da otkriju kako su se organizovali, a diskutabilno je i ko im je obezbedio sredstva za skidanje farbe.\nDok su se tokom dana smenjivali protivnici i pobornici lika i dela osuđenog ratnog zločinca Ratka Mladića, ni prolaznici nisu bili imuni. Duboke podele u društvu, ogledale su se u tome da su se pojedini prolaznici i sami verbalno sukobljavali nedaleko oko grafita „ko je izdajica, a ko patriota“.\nDok su neki dobacivali mladićima koji su skidali farbu sa lica ratnog zločinca kako ih „nije sramota“, „fašisti“ i slično, bilo je i onih koji su iz automobila trubili i pokazivali tri prsta i pozdravljali maskirane mladiće sa „bravo“.\nPodsetimo, sinoć je kordon policije blokirao Njegoševu ulicu i sve prilaze muralu Ratku Mladiću u nameri da spreči aktiviste, građane, predstavnike NVO, ali i članove opozicionih političkih stranaka, koji su došli da podrže aktivistkinju i nekadašnju poslanicu Aidu Ćorović da priđu muralu. Sinoćnji protest je završen bez većih incidenata, ali kako je najavljeno nastaviće se i narednih dana. Dok su buktale tenzije između ekstremnih desničara i građana u Njegoševoj ulici se pojavio i ministar unutrašnjih poslova Aleksandar Vulin koji je obišao pripadnike policije „proveravajući kako se čuva javni red i mir“.\nU trenutku Vulinove noćne šetnje po Vračaru, ekstremni desničari, među kojima su pripadnici takozvanih „Narodnih patrola“, pokušavali su da probiju policijski kordon i tom prilikom su pretili građanim i uzvikivali „Ratko Mladić“, a na njihovoj meti su se našli i pojedini novinari kojima su ometali uključenje ili im dobacivali da rade za „ustašku i izdajničku televiziju“. Pojedini desničari su gađali okupljene građane daskama.\nTokom sinoćnjih dešavanja policija nije dozvoljavala ni građanima koji žive u okolnim zgradama da dođu do svojih domova ukoliko nemaju dokaz da žive na toj adresi.\nInače, bivši komandant Vojske Republike Srpske Ratko Mladić sredinom ove godine pravosnažno je osuđen pred Haškim tribunalom na doživotni zatvor zbog genocida i zločina protiv čovečnosti nad nesrpskim stanovništvom tokom rata u Bosni i Hercegovini.\nOsim Ratka Mladića, Haški tribunal je za genocid u Srebrenici osudio još 13 bivših pripadnika policije i Vojske Republike Srpske. Na doživotni zatvor pravosnažno je osuđen i nekadašnji predsednik Republike Srpske Radovan Karadžić.\nJedini zločin koji je pred međunarodnim i domaćim sudovima okarakterisan kao genocid jeste upravo ovaj u Srebrenici u kojem je ubijeno 8.372 ljudi.\nBonus video – Na mural Ratku Mladiću bačena bela boja\nBeogradmuralmural ratku mladićuNjegoševa ulicaRatko Mladićratni zločinacstanariVračar


Članovi Nanbudo centra iz Banja Luke na evropskom prvenstvu u Parizu! – BiGportal.ba\nČlanovi Nanbudo centra iz Banja Luke na evropskom prvenstvu u Parizu!\nNačelnik Odjeljenja za obrazovanje, zdravstvo, omladinu i sport Dragan Banjac ispratio je danas članove Nanbudo centra Banja Luka, koji će predstavljati RS, Banju Luku i BiH u Nanbudo sportu na evropskom prvenstvu, koje će biti održano u Parizu od 19. od 21. maja za juniore i seniore.\nIspraćajući ovu osamnaestočlanu ekspediciju, Banjac im je poželio sportsku i svaku drugu sreću i istakao da vjerujemo u ostvarivanje dobrog plasmana u svim kategorijma i da će ponoviti rezultat sa svjetskog prvenstva, koje je održano u Španiji 2016. godine, kada su se vratili kući sa tri medalje (dvije srebrne i jednom bronzanom medaljom).\n-Ovo takmičenje je od izuzetne važnosti jer omogućava našim sportistima postizanje što boljih rezultata, tako da su višemjesečne pripreme bile isključivo usmjerene ka evropskom prvenstvu i ostvarenju što boljeg plasmana – istakao je Saša Purnjaga, direktor Nanbudo centra Banja Luka.


Kancelarija za mlade i saradnju sa udruženjima Grada Beograda-U Ĺˇkoli â€žVeljko RamadanoviÄ‡â€ť u ponedeljak i utorak Ĺˇahovski turnir\nU školi „Veljko Ramadanović” u ponedeljak i utorak šahovski turnir\nU okviru projekta „Ja hoću, ja mogu da...”, koji je podržala Kancelarija za mlade i saradnju sa udruženjima, Udruženje osoba sa invaliditetom Beograda u partenerstvu sa Beogradskim šahovskim klubom slepih „Napredak” organizuje šahovski turnir osoba sa invaliditetom i za slepe i slabovide pod nazivom „Povuci potez”.\nTurnir će se održati u Školi za decu oštećenog vida „Veljko Ramadanović” u ponedeljak i utorak, 3. i 4. oktobra. Očekuje se do dvadeset i pet učesnika – ekipa, a turnir će se igrati po švajcarskom sistemu, u sedam kola sa tempom igre 40 minuta po igraču.\nUdruženje osoba sa invaliditetom Beograda, takođe u okviru ovog projekta, organizuje 11. oktobra u 17 časova književno veče pod nazivom „Moje pesme, moja dela” koje će se održati u Ustanovi kulture „Palilula” (Mitropolita Petra 8). U programu će učestvovati književnici Grozdana Lučić Lalić i Savo Božić Ružin i pesnikinje Emilija Matić i Milka Šolaja. Tribina „Prihvati, podrži i zaposli osobu sa invaliditetom” održaće se 18. oktobra u 13 časova na Trgu Nikole Pašića.


"Da li bi ministri ovo pojeli?": Fotografije iz novosadskog porodilišta koje kruže društvenim mrežama\nFotografije obroka za porodilje i sobe u kojoj se ljušti buđav zid u novosadskoj "Betaniji" trebalo bi da nose upozorenje "uznemirujuće".\nNa jednoj fotografiji je ručak, reč je navodno o karfiolu, a na drugoj zid koji je podbuo od vlage i buđi i sa kojeg otpadaju slojevi. Uz uzglavlje kreveta na kom spavaju žene koje su se nedavno porodile.\n"Dame i gospodo, ovako se hrane i ovako su smeštene naše mame koje nam svaki dan donesu najveću radost na svetu, novi život! Betanija Novi Sad 17.9.2016. Šerujte, neka ih bar za sec bude sramota!", piše ispod fotografija koje su se pojavile na fejsbuku.\nOvo nije prvi put da jezive fotografije o uslovima u porodilištima širom Srbije kruže društvenim mrežama. I pored toga što su svima puna usta "borbe protiv bele kuge", problem i dalje postoji.\nDo sada je u više navrata obećavano da će ishrana za porodilje biti poboljšana, što je od presudnog značaja u prvim danima posle porođaja, međutim ovakve fotografije su dokaz dokle se stiglo sa obećanjima i kolika je briga o države o majkama i bebama.


Bivši radnik kompanije Valve tvrdi da Steam "ubija PC gejming" uzimanjem 30% od zarade igara - PLAY!\nBivši radnik kompanije Valve tvrdi da Steam “ubija PC gejming” uzimanjem 30% od zarade igara\nJedan od glavnih motoa sa kojim je Epic Games pristupio pokretanju sopstvene platforme za distribuciju video igara je bio taj da se developerima da znatno više novca od prodaje igara, umesto da uzimaju 30% kao što to Steam čini.\nZbog grabljenja ekskluziva bez obaziranja, mali deo igračke baze obraća pažnju na taj cilj, već su mnogi gnevni zbog te prakse uzimanja igara sa Steama i preko noći su okrenuli PC zajednicu protiv sebe.\nJedan od bivših radnika u kompaniji Valve je otkrio da Epic Games svojom praksom zapravo čini dobro celoj industriji, pošto je Steam ubijao PC gejming, prema njegovim rečima.\nOn je u svom tvitu naveo da ne možemo ni da zamislimo koliko je Valve imao veliki profit od Steama uzimanjem 30% zarade od developera i dodao je da Epic to popravlja za sve gejmere, mada nam nije jasno kako ako sami igrači iz ovoga imaju samo izbor manje, umesto izbora više.\nEpic Games zaista nudi dosta više developerima i izdavačima, jer on uzima svega 12% procenata od zarade igara koje se nalaze na Epic Games prodavnici, a pritom ulaže i milione u vidu podsticaja za developere da ostvare svoju viziju video igre.\nVidećemo kuda će se dalje ova priča odvijati, jer Epic Games nastavlja da grabi ekskluzive svakog dana, pa nas ne bi čudilo da eventualno vidimo da Valve krene da nudi veći revenue share developerima, ali je bitno da mi, igrači kao kranji korisnici, u ovom ratu ne izvučemo deblji kraj.\nRelated Items:Epic Games, PC Gaming, Steam, valve\nDota Underlords je sada dostupna za igranje


eu.me - Radionice o IPARD like projektu u Nikšiću i Šavniku\nčetvrtak, 12 februar 2015 22:26\nZa poljoprivredne proizvođače sa područja Nikšića i Šavnika sjutra će biti održane radionice o aktuelnom IPARD like projektu, saopšteno je iz Ministarstva poljoprivrede i ruralnog razvoja.\nRadionica u Šavniku biće, kako je najavljeno iz Ministarstva, održana u opštinskoj sali, sa početkom u 11 sati, dok će u Nikšiću biti održana u skupštinskoj sali, sa početkom u 15 časova.\nU drugom dijelu radionice u Nikšiću, predstavnici Direktorata za ruralni razvoj Ministarstva izvršiće i konsultacije sa poljoprivrednim proizvođačima o IPARD programu podrške koji će biti aktuelan od 2016. godine u okviru klasičnog IPARD projekta. Cilj Ministarstva je da na vrijeme počne sa pripremama poljoprivrednika za taj period, kako bi se na adekvatan način koncipirale buduće mjere podrške.\nOve sedmice održane su radionice za proizvođače sa područja Plava, Berana, Andrijevice, Petnjice, Rožaja i Gusinja, zatim Bijelog Polja, Mojkovca, Kolašina, Pljevalja i Žabljaka. Prema programu kampanje za dodatno informisanje poljoprivrednika o IPARD like projektu, naredne sedmice biće održane i radionice u Podgorici za proizvođače iz Glavnog grada i Danilovgrada, kao i u Herceg Novom.


Njemački istražitelji utvrđuju da li je samo Mladen Radulović (45) uključen u šverc pola tone kokaina, ili je još neko od njegovih kolega znao kakav tovar plovi državnim brodom “Budva”, pišu Vijesti.\nAkcija “Budva” počela je prije oko dva mjeseca, kada je, prema saznanjima crnogorske policije, dogovoreno da će kokain vrijedan oko 20 miliona evra biti istovaren u Hamburgu.\nIz vrha Uprave policije “Vijestima” je rečeno da je brod “Budva” od početka akcije bio pod strogim nadzorom i da je praćen od kada je 19. aprila isplovio iz Kazablanke u Maroko i zaputio se ka Njemačkoj.\nBrod “Barske plovidbe” unajmila je kompanija “Sea Pionir” iz Londona, iza koje stoji turski kapital. Ta kompanija, čiji je direktor Cemmil Tumkaya, u Crnoj Gori ima kćerku firmu “Sea Pionir Montenegro”.\n“Fideliti konsulting” juče je objavio da je stanje garancija koje je država dala za nabavku i remont brodova za kompaniju “Barska plovidba”, u čijem je vlasništvu brod “Budva”, posljednjeg dana prošle godine iznosilo 37,32 miliona evra.\n“Na dan potpisivanja ugovora (29.01.2013 godine), garancije su iznosile 41,47 miliona evra, što znači da smo tek na početku otplate ovog kredita. Postavlja se pitanje - ako brod Budva bude zaplijenjen, da li će se aktivirati garancija, zbog čega bi država morala da plati ukupan iznos od 37 miliona evra? Podsjetimo, 37 miliona evra, koliko iznosi stanje garancije, veoma je blizu neto iznosa koji je oprijediljen za zaposlene pogođene krizom izazvane kovidom 19. Ova situacija bi mogla da predstavlja snažan udar na javne finansije, ali i na sami tok pregovora sa kreditorima koji treba da nam obezbijede novo finansiranje od pola milijarde evra za suočavanje sa krizom”.


ZASEDALO GRADSKO VEĆE: Podrška korišćenju solarne energije u Banji „Rusanda“ – Zrenjanin\nZASEDALO GRADSKO VEĆE: Podrška korišćenju solarne energije u Banji „Rusanda“\nPrihodi budžeta grada Zrenjanina u prvom polugođu iznosili su milijardu i 742,7 miliona dinara što je 47 odsto planiranog priliva, a rashodi miijardu i 712,37 miliona.\nUdeo prihoda bužeta čini četvrtinu od 6 milijardi i 906,5 miliona dinara ukupno ubranih javnih prihoda na području Zrenjanina – saopšteno je na sednici Gradskog veća Zrenjanina, održanoj u sredu. S obzirom na bolje punjenje budžeta u drugom polugodištu očekuje se da planirani nivo javnih prihoda koji ulazi u bužet Grada bude veći u odnosu na planirani.\nIz gradskog budžeta biće izdvojeno do 2 miliona dinara za finalizaciju projekta korišćenaja solarne energije u Specijalnoj bolnici Banja „Rusanda“, budući da su iz budžeta AP Vojvodine obezbeđena 3 miliona i 111 hiljada dinara, a vrednost projekta je 5 miliona i 165.306 dinara. Radi se o uređajima za grejanje vode u bazenu za rehabilitaciju bolesnika, na kom je poslednja ozbiljnija intervencija obavljena pre više od četiri decenije.\nUsvojena je Odluka o postavljanju i uklanjanju manjih montažnih objekata – zimskih bašti na površinama koje nisu površine javne namene. Objekat mora biti jedan metar udaljen od kolovoza,i da omogućava kretanje pešaka u pojasu širine najmanje 2 i po metra.\nOdržavanje javnih površina poverava se JKP „Čistoča i zlenilo“, a privodi se kraju postupak javne nabavke za uslugu održavanje puteva u nadležnosti grada. Održavanje puteva republičkog značaja u nadležnosti je „Puteva Srbije“.\nIzmenom Programa otuđenja građevinskog zemljišta u javnoj svojini Grada Zrenjanina opredeljene su dve parcele (u Mužlji i radnoj zoni „Jugoistok“) za prodaju, o čemu će uskoro biti objavljen oglas. Usvojeno je više odluka o izmenama planova generalne i detaljne regulacije „Jugoistok“ i „Jugoistok 1“ i naseljenog mesta Lazarevo.\n← POZORNICA OSMEHA: Pomoć za četvorogodišnjeg Ognjena Žužića\nPROGRAM „ERAZMUS PLUS”: Saradnja sa Obuda univerzitetom u Budimpešti →


Bivšem treneru Crvene zvezde preti doživotna suspenzija iz fudbala ukoliko se dokaže da je učestvovao u nečasnim radnjama.\nSa Pinto je dao izjavu Etičkom komitetu Fudbalskog saveza Grčke povodom utakmice odigrane u februaru 2015. godine kada je Olimpijakos pobedio njegov Atromitos 2:1.\n- Odbacujem sve navode, koji su lažni u čitavom slučaju. Nikome nisam dao pravo da vrši pritisak na mene ili meša se u moj rad - rekao je Portugalac i potom objasnio zašto je ubrzo, po okončanju utakmice dao ostavku:\n- Ostavka je iz sportskih razloga, ispali smo iz Kupa... Uključili su me u rat između Panatinaikosa i rivalskog Olimpijakosa - pravdao se nekada poznati fudbaler.\nAko se dokaže krivica u celom slučaju, pored Sa Pinta, Olimpijakosu preti ispadanje u niži rang.\nSa Pinto je trener Atromitosa bio četiri meseca, baš posle angažmana u Crvenoj zvezdi u kojoj se zadržao isti vremenski period.\nVideo: Košarka više nikada neće biti ovakva...\nOptužba za nameštanje


Inicijativa žena: Maji Pavlović treba ono što je država dužna da obezbedi – poštovanje zakona - Dijalog.net\nNaslovna Politika Inicijativa žena: Maji Pavlović treba ono što je država dužna da obezbedi – poštovanje zakona\nPostavljeno 1. May 2019.\nBeograd, 1. maj 2019. – Svojim saopštenjem predsednica Vlade RS, u kojem saoseća sa Majom Pavlović, vlasnicom i diretorkom TV Kanala 9 iz Novog Sada i nada se da će do rešenja doći, ne samo da izbegava odgovornost za postupke Vlade, nego i vređa inteligenciju svih građana Srbije, ocenila je Inicijativa žena Srbije.\nJedno od ključnih pitanja, koje je i dovelo do radikalnog poteza Maje Pavlović da štrajkuje glađu, jeste pitanje taksi koje naplaćuju SOKOJ i OFPS, ukazuje u saopštenju Iniciativa i naglašava da je iznos taksi utvrđen tarifama, na koje saglasnost daje Zavod za intelektualnu svojinu.\n"Predsednica Vlade RS ne može samo da saoseća i da se nada, već joj je dužnost da preispita rad organa u okviru sistema na čijem se čelu nalazi. Ili je došlo do promena, sa kojima građani nisu upoznati, pa je rad Zavoda prešao u nadležnosti suda?", ističe Inicijativa.\nMaja Pavlović ne traži privilegiju i ne traži saosećanje, već traži svoje pravo i ne treba joj nada i saosećanje, ocenjuje se u saopštenju i naglašava da Maji Pavlović "treba ono što je država dužna da obezbedi – poštovanje zakona".\nInicijativa podseća da su svi organi vlasti dužni da obezbede svim građanima da što lakše zaštite i ostvare svoja prava, bez odugovlačenja i sa što manje štete za građane, ukoliko to nije štetno za državu.\n"Pošto organi vlasti Republike Srbije ne preduzimaju ono na šta su obavezni, možemo zaključiti samo jedno, a to je da u svakom slobodnom građaninu vide štetu po sebe i svoje interese", ocenjuje u saopštenju Inicijativa žena.\nDirektorka TV K9 Maja Pavlović već 17 dana danima štrajkuje glađu zbog toga što vlast, iako je obećala, nije rešila pravne probleme u vezi sa poslovanjem njene televizije.\nMaja Pavlović zahteva da se sastane sa premijerkom Anom Brnabić i predsednicom Ustavnog suda Vesnom Ilić Prelić kako bi im predočila svoje probleme.\nOznakeInicijativa žena Srbijemedijimedijske slobode\nPrethodno Samo polovina radno sposobnog stanovništva na Zapadnom Balkanu ima posao\nSledeće Mon Đuraj Đura: Da sve bude kao nekada – radujem se poznatim licima komšija\nTop Tags Evropska komisija Civilno društvo evropske integracije lokalna samouprava Srbija i Evropska unija Evropska unija vladavina prava OCD ljudska prava Vlada Republike Srbije mladi Društvo konkurs istraživanje mediji


Predsednik Srbije, Aleksandar Vučić, rekao je u utorak da je razumeo kritiku Ambasade SAD zbog kupovine kineskog oružja i napomenuo da tumači to kao političko saopštenje.\nOn je u svom prvom komentaru na izjavu iz Ambasade SAD u Beogradu koja je 10. avgusta za Radio Slobodna Evropa (RSE) rekla da bi vlade trebalo da su svesne kratkoročnih i dugoročnih rizika i cene koju povlači poslovanje sa kineskim kompanijama, rekao da Srbija još uvek nije kupila kineski raketni sistem protivvazdušne odbrane FK-3, ali da je "razmišljano o tome".\n"Uvek ćemo sami donositi odluke. Uzgred FK-3 nije na spisku američkih sankcija", rekao je Vučić.\n"Koja je to zemlja kojoj smemo da prodamo (oružje)?", rekao je Vučić. On je napomenuo i da Srbije poštuje međunarodne standarde i end-user sertifikate (kojima se definiše ko je krajnji korisnik izvezenog oružja) i da ne izvozi u zemlje pod sankcijama.\nU međuvremenu, ministar policije Srbije Nebojša Stefanović boravi u utorak (11. avgsta) u poseti Azerbejdžanu, gde se sastao sa zvaničnicima te države.\nPoseta Stefanovića dolazi nakon afere od 19. jula povodom izvoza oružja iz Srbije u Jermeniju, nakon što su vlasti Azerbejdžana objavile da su minobacači srpske izrade, kao i municija za njih, isporučeni Jermeniji, a potom upotrebljeni u smrtonosnim sukobima na jermensko-azerbejdžanskoj granici, 12. jula.\nPredsednik Srbije je rekao i da je sa radošću primio vest da je Rusija napravila vakcinu i napomenuo da je to takođe pitanje i za stručne timove Srbije.\n"Srećan sam ako su Rusi proizveli, ali naši stručnjaci to moraju da provere", rekao je Vučić i podvukao da je vakcina "spas za našu ekonomiju".\nPredsednik Rusije Vladimir Putin objavio je da je vakcina protiv korona virusa razvijena u Rusiji registrovana za upotrebu i da je jedna od njegovih kćerki već vakcinisana.\nU svetu se inače trenutno razvija više od 100 mogućih vakcina, a najmanje četiri su u završnoj, trećoj fazi ispitivanja na ljudima.\nIspitivanja faze tri obično uključuju hiljade ljudi i traju mesecima, prema podacima Svetske zdravstvene organizacije (WHO).\nSZO je prošle sedmice pozvala Rusiju da se pridržava utvrđenih smernica i prođe "kroz sve faze" neophodne za razvoj sigurne vakcine.\nTrenutno, ruska vakcina nije na WHO spisku šest vakcina koje su dostigle treću fazu kliničkog ispitivanja, koja uključuju raširenija ispitivanja na ljudima, preneo je 11. avgusta BBC, navodeći da su i naučnici iz Rusije i inostranstva izrazili sumnju povodom ruske vakcine, dovodeći u pitanje odluku o registraciji pre nego što su završena ispitivanja.


Drecun: Priština će pokušati da zauzme trafostanice na severu pokrajine\nPITANJE ŽIVOTA I OPSTANKA! Drecun: Priština će pokušati da zauzme trafostanice na severu pokrajine\nAutor: Glas javnosti 05.11.2021. u 10:24\nJednostrane akcije Prištine nisu isključene u narednom periodu, pre svega kada je reč o pokušaju Prištine da preuzme prenosnu mrežu na severu Kosova, rekao je za RTS predsednik skupštinskog odbora za KiM Milovan Drecun.\n"Prenosnom mrežom na severu upravlja EPS, a Priština želi da preuzme prenosnu mrežu kao i naplatu. A to bi ponovo bila jednostrana akcija. Briselskim sporazumom nije definisana oblast energetike, ali su se kroz dva sporazuma omogućili osnivanje dve kompanije EPS trgovina i Elektro Sever,rekao je Drecun.\nNATO OFICIR KOJI JE PREŠAO U PRAVOSLAVLJE! Ne sme se dozvoliti da bilo ko prizna lažnu državu Kosovo\n"To je pitanje života i opstanka. Oni znaju da će se srpski narod tome suprostaviti i bez specijalnih jedinica oni ne kreću u takve jednostrane akcije a kada angažujete specijalne snage nasilje je neizbežno", kaže predsednik skupštinskog odbora za Kosovo i Metohiju.\nTeška saobraćajna nezgoda u Austriji: Povređeno 20 putnika s Kosova\nELON MASK NE ZABORAVLJA KORENE! Kosovo je Srbija! (FOTO)\nVJOSA OSMANI: Kosovo je oličenje demokratije, ljudskih prava što su i vrednosti na kojima se temelji Savet Evrope\nRUŠILAČKI POTEZ PRIŠTINE Zahtev Kosova za članstvo u SE briše VAŠINGTONSKI SPORAZUM\nKAMENOVAN AUTOBUS U KOSOVSKOJ MITROVICI: Napad na Srbe povratnike, putnici u STRAHU\nEVROPA TRAŽI OD SRBIJE DA SE OPREDELI PO PITANJU RUSKIH SANKCIJA: Poruke sa sastanka Vučić-Mišel\nO ČEMU JE VUČIĆ RAZGOVARAO SA VRHOM SPC: "Na jesen će Srbiji biti najteže vreme od 1945. godine"\nKANONSKO JEDINSTVO SPC SA MPC NEĆE IĆI TAKO GLATKO: Makedonci traže "zlatni glas", šta je sledeće?\nVUČIĆ DANAS SE SASTAJE SA PREDSEDNIKOM EVROPSKOG SAVETA MIŠELOM: Očekuju se dobri razgovori o evropskoj budućnosti Srbije


Protest "1 od 5 miliona" u Beograda održava se večeras 53. put\n- Poštovani skupe, dragi prijatelji, evo opet da vam se obratim. Vlast se hvali naduvenim i fiktivnim uspesima u privredi i ekonomiji, a prećutkuje ono gde je zaista uspešna, a to je proizvodnja afera, skandala, govora mržnje i nasilja. Umesto da se zaista, a ne deklarativno cene zdravstvo, obrazovanje, kultura, poštenje, pravednost i kreativnost, obrazovanje i kultura se uništavaju, ne stihijski, nego planirano. Jurišnici i sluge se utrkuju u ruganju intelektualcima, umetnicima i sudijama koji su se drznuli da kažu kritičku reč protiv vlasti - kazao je Žarko Trebješanin.\nAdvokat Vladimir Gajić, branilac Aleksandra Obradovića iz Valjeva, koji je u kućnom pritvoru nakon što je izneo podatke o poslovanju valjevskog “Krušika”, naveo je da se “o njemu mora govoriti sve dok ne bude pušten iz pritvora”.\n- Kada smo pre godinu dana počeli da šetamo, verujem da nismo bili svesni da možemo da uradimo nešto veliko, a postigli smo to da smo oslobodili ljude od straha, a oslobodićemo ih i od mraka, to vam garantujem večeras - rekla je sa govornice Marinika Tepić.\nOna je istakla da "nije potrebno biti heroj da bi se bio slobodan čovek, već samo čovek".\n- Potrebno je biti čovek, kao Vesko iz Rakite, novinar Jovanović iz Grocke, dovoljno je biti Miljana i Marija iz Bele Crkve, i Marija Lukić iz Brusa koja se lavovski bori za svoju čast. I biti dva čoveka Aleksandar Obradović. I svako od nas, ko je makar jednom stao u bilo koju kolonu širom Srbije, može biti ponosan pred sobom i drugima - kazala je Marinika Tepić.\nOvo je borba, a ne samo protest koji traje, poručila je ona sa govornice.\n- Nestrpljivi smo, ali ovo je borba za normalan život, da vratimo državu narodu, borba za našu decu, da ih ne ispraćamo u jednom pravcu, već da naše sreće budu s nama u domovini. Borba za život jer nemamo rezervni. Čast je biti ovde sa vama i pomoći onima sa povezom preko očiju da ga skinu i oslobode se - rekla je Marinika Tepić.\nMeđu okupljenima su, kako su javili reporteri "Blica", i funkcioneri Saveza za Srbiju Boško Obradović i Marko Bastać.\nOrganizatori protesta najavili su ranije da neće prijavljivati skupove policiji, tako da, za razliku od ranijih protesta nema policije u uniformama, i učesnici sami regulišu saobraćaj ulicama kojima se kreću.\nUčesnici protesta sami regulišu saobraćaj u ulicama kojima se kreću\nNakon prolaska preko Trga republike, Makedonske i Svetogorske, učesnici protesta blokirali su Takovsku ulicu ispred RTS-a, gde su ulaz oblepili naslovnim stranama beogradskih dnevnih listova i naveli da "podsećaju RTS da treba da radi svoj posao jer ga svi građani plaćaju".\nKolona je potom nastavila ka Skupštini Srbije, gde su organizatori protesta "pokucali na vrata parlamenta", dok su učesnici skandirali: "Ustanak, ustanak".\nPojedini učesnici su, kako su javili reporteri "Blica", pokušali i da uđu u zgradu,a lLider Dveri Boško Obradović je barjakom od zastave udarao po ulaznim vratima. Skupštinsko obezbeđenje nije dozvolilo ulazak učesnicima protesta, zbog čega je došlo i do koškanja na ulazu.\nUčesnici protesta "pokucali na vrata parlamenta"\nMeđutim, sve se brzo smirilo i učesnici protesta su se povukli i nastavili šetnju dalje ka Terazijama i Trgu republike, gde je šetnja završena pozivom Tee Vukadin, jedne od organizatorki, na novo okupljanje sledeće subote.


Kvalitetno profesionalno upravljanje zgradama uz veću saradnju svih nadležnih tela - Bizlife.rs\n09:00 Beograd, 12/10/2017\nUnapređenje kvaliteta stanovanja kroz kvalitetno i odgovorno upravljanje, razmenu iskustava, ujednačavanje prakse, donošenje kodeksa ponašanja i edukaciju profesionalnih upravnika, kao i uspostavljanje partnerskog odnosa sa Ministarstvom građevinarstva saobraćaja i infrastrukture i Privrednom komorom Srbije, neki su od zaključaka koji su doneti na drugoj sednici skupštine udruženja “Inicijativa za kvalitetnije stanovanje”. Na održanoj sednici skupštine, doneta je i odluka o organizovanju prvog savetovanja koje bi okupilo sve relevantne organizatore profesionalnog upravljanja, kao i predstavnike nadležnih državnih institucija u cilju razmene prvih iskustava u implementaciji novog Zakona o stanovanju i održavanju zgrada.\n“Primenom novog zakona koji reguliše oblast stanovanja, završetkom obuke za profesionalne upravnike stambenih zgrada i dobijanjem prvih licenci jesu formalno stvoreni uslovi za uređenje ove oblasti. Imajući to u vidu, cilj udruženja “Inicijativa za kvalitetnije stanovanje”, kao aktivnog učesnika u primeni novog zakona, jeste da, kontinuiranim aktivnostima i profesionalnim upravljanjem stambenim zgradama, unapređenje kvaliteta stanovanja postane vidljivo i u praksi. To je moguće ostvariti adekvatnom zajedničkom saradnjom i angažmanom svih relevantnih organizatora profesionalnog upravljanja“, izjavio je Radovan Oreščanin, predsednik udruženja „Inicijativa za kvalitetnije stanovanje“.\nTokom održane sednice skupštine udruženja “Inicijativa za kvalitetnije stanovanje”, ovo udruženje prilagodilo je svoj statut novom Zakonu o stanovanju i održavanju zgrada, te je postalo udruženje organizatora profesionalnog upravljanja koje okuplja preko 30 najvećih firmi iz cele Srbije. Kompanije okupljene u ovom udruženju trenutno upravljaju sa preko 80 odsto stambenih zgrada koje su se opredelile za profesionalnu upravu i koje Zakon prepoznaje kao privredne subjekte koji angažuju licencirane profesionalne upravnike na poslovima upravljanja stambenim zgradama. U okviru sednice, razmatran je i plan za okupljanje što većeg broja kompanija radi pružanja podrške primeni novog zakona u praksi i obezbeđivanju kvalitetnog profesionalnog upravljanja stambenim zgradama kao i plan za organizovanje prvog savetovanja koje bi okupilo sve relevantne organizatore profesionalnog upravljanja i predstavnike nadležnih državnih institucija u cilju razmene prvih iskustava u implementaciji Zakona o stanovanju i održavanju zgrada.


(ČETVRTI DEO) - DA LI VAS NEKO ŠPIJUNIRA? Nema razloga da ne strahujete - JuGmedia\nIskustva „leskovačkog Šerloka Holmsa“ kažu da je sve više klijenata s ozbiljnijim problemima.\n„Često pribegavamo i ubacivanju insajdera u društvo u kojem se deca kreću, jer dok roditelji sumnjaju da dete uzima marihuanu, ono je već na heroinu. Imali smo i slučajeve da žena misli da je muž vara, a ispostavilo se da se zapravo sa ekipom sa posla drogira“, priseća se naš sagovornik.\nIGRANJE DETEKTIVA SKUPA IGRAČKA\nIstraživao je korumpirane političare, preljubnike, poslovne partnere i radnike, ali je odlučio da se više ne bavi ovim poslom. I to samo iz razloga što ga to zadovoljstvo od 1. januara košta kao Svetog Petra kajgana.\n„Po novom Zakonu o detektivskim delatnostima uslovi za dobijanje licence za obavljanje detektivske delatnosti su postojanje akta o sistematizaciji radnih mesta, sa opisom poslova i ovlašćenjima zaposlenih za svako radno mesto i najmanje dva zaposlena detektiva. A i sama licnca košta nekoliko stotina evra. Zarade detektiva u malim sredinama, gde ljudi nemaju puno para, nisu baš tolike da sve to možemo da izdržimo na svojim plećima“, priznaje ovaj privatni detektiv.\nIpak, srećan je zbog toga što novi Zakon dovodi u red obavljanje ove delatnosti.\n„Kao i u svakoj profesiji, i u detektivskom posluje bilo onih koji su zarađivali na brzinu i prevaru“, dodaje.\nOD SADA I DETEKTIVI PO EVROPSKIM STANDARDIMA\nU proteklom periodu detektivi su za naručioce usluga obavljali potrage za nestalim licima i stvarima, rasvetljavali krivična dela, i poslove prismotre, praćenja i nadzora, otkrivali prislušne uređaje i tajno praćenje.\nVršili su i poligrafsko ispitivanje, postavljali alarme i videonadzor, ispitivali solvetnosti poslovnih partnera, konsalting u oblasti bezbednosti, provere vernosti bračnih drugova, pouzdanosti zaposlenih lica.\nRadili su poslove vezane za maloletničku delikvenciju, zatim, one obaveštajne, kao i provere u vezi sa uživanjem narkotika. Bavili su se kontradiverzionom zaštititom, zaštitom imovine lica zaposlenih u inostranstvu.\nUtvrđivali su olakšavajuće i otežavajuće okolnosti u krivičnom postupku, prikupljali informacija i obaveštenja koja se odnose na lične podatke, a edukovali su i osobe zainteresovane za obavljanje poslova privatnih detektiva.\nNovim zakonom je uređen rad pravnih lica, preduzetnika i fizičkih lica koji na teritoriji Srbije vrše poslove iz oblasti privatne istražiteljske delatnosti; uslovi za njihovo licenciranje; način vršenja poslova i ostvarivanje nadzora nad njihovim radom.\nZakonom je propisano i veoma važno ograničenje po kome pravna lica i preduzetnici registrovani za obavljanje detektivske delatnosti, odnosno fizička lica koja se zapošljavaju radi obavljanja detektivskih poslova, ne mogu vršiti poslove koji su u isključivoj nadležnosti državnih organa i primenjivati operativne metode i sredstva koje primenjuju nadležni organi, odnosno operativno-tehnička sredstva i metode koja nadležni organi vrše, odnosno primenjuju na osnovu posebnih propisa.\nNaravno, ljudi u Srbiji opsednuti su time da ih neko prati, uhodi, špijunira, pa smo nabavili i aparat za otkrivanje prislušnih uređaja.\nS toga, ako vam je laknulo što se naš sagovornik „povlači u penziju“, nema potrebe da lakše dišete jer će ga zasigurno naslediti neko drugi.\nPlate u Nišu za 23 hiljade manje nego u Beogradu, o Leskovcu i da ne pričamo\nZACENIO SE OD SMEHA Predsedniče Skupštine, šta je toliko zabavno?\nSkulpture i mozaici iz umetničke zbirke „Prvog maja“ krasiće prostore u Pirotu\nDirektorka Galerije "Čedomir Krstić" u Pirotu istoričarka umetnosti Radmila Vlatković izjavila je da je ova ustanova prošle godine uvećala svoj…\n26.01.2017. u 17:12\nbezveze ovo..gasi rubriku


Ragbi turnir u nedelju u Matičanu\nNedavno osnovana Kosovska ragbi federacija organizovaće u nedelju, 30 septembra mini ragbi turnir u Matičanu kraj Prištine.\nZenski ragbi tim (Foto @RugbyLynx)\nTurnir će početi od 11 sati na stadionu Fudbalskog kluba Vigan, a učestvovaće kako mališani, tako i odrasli ženski i muški ragbi klubovi.\nOrganizatori turnira su ragbi klubovi Medvedi, Balkanski ris i Pećki orlovi, a osim ovih klubova, snage će odmeravati i klubovi iz Makedonije - Skopska divlja luda Rugby Football i Rudar.\nOrganizatori pozivaju sve zainteresovane da dođu i pogledaju utakmice. Takođe se pozivaju mladi da se priključe timovima i zajedno sa njima treniraju ovaj sport.\nInače, Kosovska ragbi federacija osnovana je 12. septembra, a glavna svrha je, kako navode, širenje ragbi igre i promovisanje njegovih vrednosti u svim zajednicama i polovima.\nPrvi predsednik Kosovske ragbi federacije je britanski ambasador Rori O’Konel.\n“Sport u vreme koronavirusa“\nPandemija koronavirusa promenila je planove mnogim sportskim klubovima i takmičarima na Kosovu. Najviše su ih u proteklim mesecima pogodile mere ograničenog kretanja, jer nisu mogli da redovno treniraju, kao ni da učestvuju u brojnim takmičenjima. Međutim u poslednje vreme nastavili su sa svojim aktivnostima koje su prilagodili epidemiološkim merama.\nOdigrana memorijalna utakmica posvećena Saši Arsiću\nVeterani fudbalskog kluba Gračanica i fudbalski klub Čaglavica odigrali su memorijalnu utakmicu u čast njihovog velikog druga i prijatelja Saše Ćire Arsića, godinu dana nakon njegove smrti. Memorijalnu utakmicu otvorio je predsednik opštine Gračanica Srđan Popović.\nSportski savez Srbije: Uskoro konkretna pomoć\nSastankom sa čelnicima "Sportskog saveza Kosova i Metohije" u Severnoj Mitrovici, delegacija "Sportskog saveza Srbije" (SSS) započela je juče trodnevnu posetu Kosovu, tokom koje će se upoznati sa problemima i radom sportskih radnika i klubova.\nOdređene kvalifikacione grupe za EP u rukometu\nOdržan je žreb za rukometno Evropsko prvenstvo 2022. godine u Mađarskoj i Slovačkoj. Srbija je u prvoj, a Kosovo u osmoj grupi.\nSrbija ne može protiv Kosova u kvalifikacijama za EP\nRukometna reprezentacija Srbije sutra će saznati protivnike u kvalifikacijama za Evropsko prvenstvo koje će se 2022. godine održati u Mađarskoj i Slovačkoj. EHF je odlučila da se Srbija i Kosovo ne mogu sastati u kvalifikacijama.\nMeldina sanja susret sa Novakom\nIako dvanaestogodišnja Meldina aktivno trenira u Prizrenu, u gradu nema zatvorenih teniskih sala, pa pravi velike pauze tokom zimskih meseci. Sve svoje pobede bi menjala za fotografiju sa Đokovićem.\n07.08.2020 Pokrenuta prva srpska online prodavnica na Kosovu (597)\n07.08.2020 Lečenje korone u srpskim sredinama: Bolnice uglavnom ćute, a i građani (453)\n07.08.2020 U srpskim sredinama na Kosovu 22 nova slučaja (262)\n07.08.2020 Gračanica: Još jedna osoba pozitivna na koronavirus (241)\n07.08.2020 „Postoji mogućnost obaranja vlade“ (229)\nAvgust 2020 11 (80)


Beograd sledeće godine domaćin Europskih kvalifikacija u bejzbolu! - Sportske novosti\nNaslovna Ostalo Bejzbol Beograd sledeće godine domaćin Europskih kvalifikacija u bejzbolu!\nBeograd sledeće godine domaćin Europskih kvalifikacija u bejzbolu!\nCEB organizacija je obradovala sve u bejzbol savezu Srbije dodelivši im kvalifikacioni turnir za odlazak na Europsko prvenstvo u bejzbolu 2021.\nBeograd će biti domaćin od 30.juna-04.jula a pored domaće nastupaće i reprezentacije Ukrajine, Irske i Estonije. Svi mečevi će se igrati na Adi Ciganliji, gde se nalazi jedini bejzbol terenu u Srbiji. Prvak će se plasirati na Europsko prvenstvo koje će se održati u Italiji septembra meseca.\nPored ovog kvalifikacionog turnira, igraće se još tri turnira i to u Rusiji (Moskva), Litvaniji (Utenas) i Slovačkoj (Bratislava). Četiri prvaka ovih kvalifikacija će kompletirati novi format od 16 učesnika EP a toliki broj reprezentacija će biti prvi put u istoriji.\nSrbija je po rangu bolja od Estonije a lošija od Irske i Ukrajine, a ako gledamo kvalitet Ukrajina će biti definitivno glavni favorit za pobednika. Estonci su totalna nepoznanica i verovatno su najslabija reprezentacija. Sa Irskom, Srbija ima skor 2-0 (pobeda u Sofiji 2019. i Sloveniji 2016. dok se sa Ukrajinom još nismo sastajali.\nSelektor Momčilo Kojić se nada opet dobrom odzivu od strane Američkih Srba koji su dali veliki doprinos u prethodnim godina. Uz njih i par domaćih igrača Srbija mi mogla da se nada velikom uspehu!\nA post shared by Serbia Baseball (@serbiabaseball)\neurposko prvenstvo u bejzbolu 2021\nPrethodni tekstABA: Hrvatska ekipa bez trenera u meču\nSledeći tekstDa li je on najbolji centar NBA? Jokić najbolji potezi predsezone (Video)


Ugostiteljska struka — Srednja medicinska i IT gimnazija\nKursevi i obuke Ugostiteljska struka\nTokom teorijskog dela, ali i za vreme trajanja praktične nastave će polaznici da nauče na koji način se priprema espreso kafa i napici od nje, a naučiće da pripremaju i koktele različite vrste, te da koriste pravilno predviđen alat i pribor.\nKurs i obuka za barmena (barmensko poslovanje)\nPredviđeno je da polaznici, pored ostalog nauče kako se pripremaju alkoholni i bezalkoholni kokteli, te različite vrste pića i kako se dekorišu i služe. Svakako će i praktično i teorijski biti prezentovana pravila komunikacije sa gostima.\nBudući da osoba koja je sertifikovana za ovo zanimanje najviše ima dodira sa gostima, to će i predavanja i praktičan rad biti posvećeni poboljšanju komunikacijskih veština, a polaznici će naučiti i da pravilno rezerviši smeštaj po zahtevu.\nKurs i obuka za hospitality menadžera\nIzuzev upoznavanja sa svim segmentima vezano za organizaciju i kontrolu procesa rada, polaznici će imati priliku da se i na predavanjima i u toku prakse upoznaju sa načinom planiranja troškova i sa adekvatnim vidom poslovne komunikacije.\nNastavnim planom je definisano da je obavezno pohađanje i praktičnog i teorijskog dela. Polaznici će svakako naučiti koje su obaveze kvalifikovanih konobara, a poseban akcenat ove edukacije se stavlja na upoznavanje sa pravilma komunikacije.\nKurs i obuka za kuvara\nSvi polaznici će imati prilike da nauče kako se spravljaju različita jela, odnosno kako se vrši pravilno kontrolisanje namirnica i kako se čuvaju. Obavezni su da pohađaju i predavanja i praksu, a naučiće i da samostalno sastavljaju jelovnik.\nUz upoznavanje sa vrstama ribe i njihovim osobenostima, polaznik će naučiti i na koji način se pristupa obradi svake od tih vrsta. Svakako će naučiti potreban pribor da koristi i da priprema jela od ribe, a pohađaće i predavanja i praksu.\nKurs i obuka za pica - majstora\nDa bi zainteresovani mogli da se bave ovim poslom, moraće da se upoznaju sa osobinama sastojaka koji se koriste za izradu testa za pice. A i na predavanjima i na praksi će savladati procesom izrade ovog specijaliteta sa različitim nadevima.\nKurs i obuka za pomoćnog kuvara\nPrimarno će polaznici edukacije da nauče kako treba da izvršavaju sve obaveze koje lice sertifikovano za pomenuto zanimanje ima, a podrazumeva se da će izuzev predavanja, odnosno teorijskog dela, morati da prisustvuju i praktičnoj nastavi.\nUz kratak osvrt na istoriju ovog zanata, prvo na predavanjima a posle i kroz praktičan rad će polaznici naučiti da izrađuju različite vrste poslastica, te da ih dekorišu i pravilno čuvaju, a ovladaće i korišćenjem potrebnog pribora i alata.\nJasno je da je akcenat nastave stavljen na izradu torti, tako da će polaznici biti u prilici da teorijski i praktično upoznaju celokupan postupak njihove izrade, ali i proces koji je vezan za dekorisanje torti i njihovo pravilno čuvanje.\nKurs i obuka za pravljenje figurica za ukrašavanje torti\nNastavnim programom je određeno da polaznici nauče od kojih sastojaka se izrađuju figurice, te da se upoznaju sa načinom njihove obrade. U toku predavanja, a posle i na praksi će ovladati procesom izrade i bojenja figurica različitog oblika.\nDefinisano je nastavnim planom da polaznici treba da pohađaju i predavanja i da učestvuju u praktičnoj nastavi, a kojom prilikom će ovladati svim poslovima vezano za organizaciju rada na recepciji, sa posebnim fokusom na poslovnom bontonu.\nKurs i obuka za servira/servirku\nPored toga što će polaznici biti do detalja upoznati sa radnim procesom lica kvalifikovanih za navedeno zanimanje, profesori će na predavanjima i u toku praktičnog rada akcenat staviti na upoznavanje prisutnih sa pravilima poslovnog bontona.\nKurs i obuka za sobaricu/spremačicu\nZa vreme trajanja i predavanja i prakse, polaznici uče koja se sve sredstva za održavanje higijene koriste, te kako se moraju očistiti i pospremiti sobe, odnosno kupatila i sve ostale prostorije koje određena smeštajna jedinica uključuje.\nAkcenat će biti stavljen na teorijsko upoznavanje sa vrstama vina i njihovim osnovnim karakteristikama, a predavači će se osvrnuti i na postupak proizvodnje. U toku prakse će se polaznici upoznati i sa pravilnom komunikacijom sa gostima.\nKurs i obuka za zanimanje menadžer restorana\nPrvo tokom predavanja, a nakon toga i za vreme trajanja prakse, polaznicima biva objašnjeno koje sve dužnosti će imati kada bude obavljao ovaj posao, te na koji način se moraju primeniti pravila međunarodnih standarda i zaštite na radu.\nUkoliko nekog pripadnika mlađe populacije upitate koji posao može da mu omogući najbržu i najbolju zaradu, gotovo da je sigurno da će se opredeliti za neko zanimanje iz ugostiteljske struke. A sve to, naravno ne znači da i osobe starije životne dobi ne mogu da se bave ovim poslovima, već naprotiv, upravo se oni i opredeljuju za stručno osposobljavanje ili pak biraju dokvalifikaciju, te postupak prekvalifikacije, što opet sve ima veze sa nivoom kvalifikacija koje su do tog trenutka stekli.\nSve pomenute vrste programa za obrazovne profile iz ove grupe su, svakako dostupne u našoj školi, a isto tako se podrazumeva da brojni kursevi i obuke u okviru kategorije ugostiteljska struka mogu biti organizovani i kao vanredna, odnosno redovna nastava, tako da će zainteresovani imati priliku da izaberu baš onu vrstu programa koja im najviše odgovara.\nUz mogućnost za sticanje zvanično priznate diplome za zanimanja pomoćni kuvar i kuvar, sprovodi se i stručna obuka i kurs za kuvara za riblje i morske specijalitete. Isto tako se u ponudi ove obrazovne institucije nalazi i stručni seminar za pica majstora, a otvorena je mogućnost i da zainteresovana lica postanu vlasnici diplome za obrazovni profil konobar.\nZa sve one kandidate, koje više interesuje izrada poslastica su dostupne specijalizovane obuke i kursevi za poslastičara, te za pravljenje figurica za ukrašavanje torti, kao i za poslastičara sa akcentom na pravljenju torti.\nNeophodno je naglasiti i to da škola organizuje specijalizovani seminar za somelijera, a tu je kurs i obuka za barmena, kao i za baristu. Sem toga, kandidati koji imaju interesovanje, mogu da pohađaju edukaciju za servira/servirku, te da tako steknu pravno validni sertifikat za konkretno zanimanje. U okviru ove grupe se nalaze i stručni kursevi i obuke za hospitality menadžera, kao i za menadžera restorana i za recepcionera. Takođe, svako ko za tim ima potrebu ili jednostavno želi, može da se kvalifikuje za zanimanje sobarica, odnosno spremačica, dok se i specijalizovana obuka i kurs za front desk operatera u hotelijerstvu isto tako nalazi u ponudi ove obrazovne institucije.\nKako je za sve pomenute edukacije praktična nastava izuzetno važna, to se svakako vodi računa i da ona bude kvalitetna, a u smislu da kandidati praktičnom radu pristupaju u onim specijalizovanim ugostiteljskim i drugim objektima koji se smatraju najboljim, jer godinama uspešno posluju, a svakako se praktičan deo koji podrazumevaju sve obuke i kursevi za zanimanja ugostiteljske struke sprovodi pod nadzorom pravih profesionalaca.\nBudući da svaki kurs i obuka, koji je prethodno pomenut podrazumeva i obavezu pohađanja teorijskog dela, to se od svih kandidata i očekuje da nadležnom licu škole naglase hoće li predavanja pohađati online ili će to učiniti na klasičan način, a kada je potrebno da oni dolaze u školu, kako bi pratili taj segment obuke u specijalno opremljenom prostoru. Za slučaj da im više odgovara prva ponuđena opcija, moraju obezbediti kvalitetan računar i na njega neposredno pre početka nastave instalirati posebnu vrstu programa. Kako se predavanja, koja se organizuju i online i na klasičan način sprovode ili za po jednog polaznika, to jest kroz individualnu nastavu ili putem poluindividualne, kada predavanjima prisustvuje njih dvoje, odnosno za više polaznika istovremeno, odnosno u grupi, važno je da svaki prijavljeni navede kako će taj deo kursa da pohađa, da bi dobio sve dodatne informacije.\nS obzirom na to da je Ministarstvo prosvete, nauke i tehnološkog razvoja Republike Srbije institucija koja je nadležna za definisanje programa stručnih edukacija u navedenoj oblasti, to se podrazumeva da svi kursevi i obuke u okviru kategorije ugostiteljska struka ta pravila maksimalno i poštuju.\nKada zainteresovana lica budu odlučila koja tačno obuka i kurs za zanimanje u oblasti ugostiteljstva ih interesuje, potrebno je da kontaktiraju školu ili preko mejl adrese ili telefona, a mogu i da dođu u njene prostorije, kako bi zvanično izvršili prijavu. Budući da će svi prijavljeni na vreme da dobiju informacije o tome da su obavezni upisu lično da prisustvuju i o dokumentaciji, koju će tom prilikom morati da prilože, očekuje se da oni sve to maksimalno ispoštuju.\nIstaćićemo da sve potrebne dozvole za sprovođenje stručnih edukacija u ovoj struci škola poseduje, te da je i diploma koju ona izdaje kandidatima po završetku odabrane obuke, sa zakonskog stanovišta potpuno priznata. Pored toga što kandidati imaju dozvolu da taj dokument koriste kao dokaz o stečenim kvalifikacijama, koji mogu da prilože kada budu konkurisali za posao, svakako je dobro i da ga unesu u svoju radnu biografiju (CV) i da ga upišu u svoj radni dosije. Napominjemo da su zakonske odredbe vezano za upisivanje kako sertifikata, tako i stečenih diploma u radni dosije kandidata promenjene, pa isključivo lica koja su u određenoj poslovnici Nacionalne službe za zapošljavanje za to zadužena imaju pravo da pristupe upisivanju, tako da bi kandidati odmah nakon sticanja konkretnog dokumenta trebalo od njih i da zahtevaju zvaničan upis.


Selidbe Kragujevac i okolina - Agencija za selidbe Beocontrol\nKragujevac je grad u Srbiji koji se razvija neverovatnom brzinom i jedini je grad u centralnoj Srbiji koji beleži vidljivi ekonomski rast poslednjih godina, zbog čega se sve veći broj ljudi i firmi seli u Kragujevac iz svih delova Srbije, ali i regiona. Poslednjih par godina sve su popularnije selidbe Beograd– Kragujevac.Naše višegodišnje iskustvo u selidbama stambenih i poslovnih prostora, kako u Kragujevcu tako i u celoj Srbiji zajedno sa velikom listom referenci nas je pozicioniralo kao najkvalitetniju agenciju za selidbe na ovim prostorima.\nNaša kompanija pruža usluge svih vrsta selidbi u Kragujevcu i kao i svim mestima u okolini što nas izdvaja od drugih. Zahvaljujući našim regionalnim centrima u mogućnosti smo da u najkraće vreme odgovorimo na sve vaše zahteve 24 sata dnevno.\nSvaka selidba, kako međunarodna, tako i lokalna selidba oduzima dosta vremena, pa je veoma bitno da se ona organizuje brzo i temeljno kako bi se članovi porodice ili radnici nakon selidbe što pre vratili normalnim aktivnostima. Zbog redovnih obaveza koje svako od nas ima to nije uvek izvodljivo, pa je neophodno angažovati i pomoć profesionalaca.\nDa biste smanjili stres prilikom preseljenja i uštedeli dragoceno vreme, naša firma je tu da Vam pruži usluge selidbe i transporta nameštaja na teritoriji celog Kragujevca i okoline. Nevažno da li se radi o poslovnom ili stambenom prostoru, naš tim će u nekoliko koraka završiti za Vas sav naporan posao.\nU zavisnosti od Vaših potreba izaberite jednu od naše dve opcije za selidbu u Kragujevac\nOpcija „ključ u ruke“ podrazumeva da mi obavimo celokupnu selidbu, uključujući demontažu, pakovanje, transport i ponovnu montažu Vašeg pokućstva, a na Vama je samo da nam date instrukcije.\nDruga opcija je „istovar-transport-utovar“, koja omogućava da mi prethodno spakovan nameštaj utovarimo, transportujemo i istovarimo na lokaciju po Vašem izboru.\nZa koju god opciju da se odlučite, naša savremena oprema i stručan tim će se pobrinuti da i najvredniji i najosetljiviji delovi Vašeg pokućstva bezbedno stignu na dogovorenu adresu. Višegodišnje iskustvo naše ekipe nam takođe omogućava da lako izađemo na kraj i sa gabaritnim nameštajem i time u potpunosti skinemo teret sa Vaših leđa. Imamo rešenje za sve vrste tereta, ali i za skladištenje viška Vašeg nameštaja jer posedujemo skladišta kako u Kragujevcu, tako i širom Srbije.\nDa bi se uverili u našu efikasnost i ekspeditivnost, možete pogledati i spisak kompanija sa kojima smo uspešno sarađivali, kako u Kragujevcu, tako i na teritoriji cele Srbije, ili da nas jednostavno nazovete, a mi ćemo ponudu za Vašu selidbu u Kragujevac iz bilo kog grada u Srbiji poslati nakon nekoliko sati, a ukoliko Vam odgovaraju uslovi u što kraćem roku krenuti i sa realizacijom selidbe.


Rusija povlači prvi zvaničan potez posle susreta Putina i Trampa - 17.07.2018, Sputnik Srbija\nPoslanici ruske Državne dume nameravaju da formiraju parlamentarsko krilo u čijem sastavu će raditi stručnjaci kako bi rešavali bilateralne probleme između SAD... 17.07.2018, Sputnik Srbija\nrusija, vesti, svet, leonid slucki\n13:28 17.07.2018 (Osveženo: 13:53 17.07.2018)\nKako je rekao, ruski parlamentarci po tom pitanju imaju podršku američkih kongresmena.\nPrema njegovim rečima, ova inicijativa je još uvek u ranoj fazi. Međutim, ukoliko dobije zamajac, parlamentarci ruske Državne dume će joj se istog časa priključiti.\n„Imamo partnere u Americi sa kojima bismo mogli da koordinišemo takav scenario, odnosno da se stručnjaci udruže kako bi rešavali bilateralne probleme“, istakao je.\nRuski predsednik Vladimir Putin je nakon susreta sa američkim liderom Donaldom Trampom rekao da je Rusija predložila SAD da se stvori zajednički stručni savet koji bi se bavio pronalaskom puta za rešavanje problema u bilateralnim odnosima između Moskve i Vašingtona.


TRAVNIČKI GENERAL POSLIJE BITKE: Ćiro Blažević govorio o rezultatima 'Zmajeva' pa za Dušana Bajevića rekao da je PROMAŠAJ… (VIDEO) | Slobodna Bosna\nMiroslav Ćiro Blažević gostovao je sinoć u emisiji "Podcast Inkubator" te je ponovo privukao veliku pažnju.\nJedno od pitanja za Ćiru bili su i rezultati reprezentacije BiH, a zabrinuti navijač pitao je da li je ovo kraj dobrih izdanja "Zmajeva" i gubitak šansi da ponovo odemo na veliko takmičenje.\n"Maloprije sam rekao kako ovo podneblje daje nepresušan izvor talentiranih mladića. Ta privilegija ne pripada samo Hrvatskoj, već i BiH, Srbiji, Crnoj Gori.. Ne brinem se za moje voljene Bosance, oni će napraviti ponovo reprezentaciju koja ce biti dobro vođena", rekao je Ćiro.\nTakođer, jedno od pitanja bilo je i kako komentira rezultate koje je na klupi bh. selekcije ostvario Dušan Bajević i da li je on pravo rješenja za selektora.\n"Bio sam siguran da je od dobro rješenje, ali sada tvrdim kategorički da je promašaj", zaključio je trener svih trenera.\n„AKO IMATE M**A OGLASITE SE…“: Nakon neviđenog skandala, Mektić poslao oštru poruku Dodikovim najodanijim ljudima...


Arhiva - Aktuelnosti - jun 2016.\nNaslovna » Arhiva » Aktuelnosti » Jun 2016.\nObaveštavaju se svi interesenti, zbog radova na električnim instalacijama koje napajaju server sobu Ministarstva doći će do prekida u radu nekih delova informacionih sistema od petka 24. juna u 20 časova najkasnije do ponedelјka 27. juna u 8. časova. Hvala na razumevanju.\nMinistar rudarstva i energetike Aleksandar Antić primio je delegaciju kineske kompanije China Machinery Engineering Corporation (CMEC), na čelu sa predsednikom Zhang Chun-om sa saradnicima. Delegacija boravi u Beogradu u okviru predstojeće posete predsednika NR Kine Si Đinpinga, Srbiji. Sastanku su, u Ministarstvu rudarstva i energetike, prisustvovali pomoćnik generalnog direktora kompanije China Poly Group – Wang Xingye, kao i državni sekretar Ministarstva, Mirjana Filipović.\nMinistar Antić ocenio je da se ukupni ekonomski odnosi Srbije i Kine razvijaju ubrzanim tempom, što pokazuju i projekti čija je realizacija u toku, sa posebnim akcentom na one u oblasti energetskog sektora, koje realizuju kineske kompanije u Srbiji.\n-\tPre svega, mislim na projekat izgradnje novog bloka B3, snage 350 megavata, u Termoelektrani „Kostolac B“, koju uspešno realizuje kineska kompanija CMEC, sa partnerima. Sa druge strane – kao nacionalni koordinator Srbije u mehanizmu saradnje NR Kine i zemalјa centralno-istočne Evrope, mišlјenja sam da je Srbija najbolјe iskoristila finansijska sredstva namenjena za značajne infrastrukturne projekte, naglasio je ministar rudarstva i energetike Aleksandar Antić.\nOn je izrazio nadu da će tokom posete predsednika NR Kine biti usaglašen i potpisan Protokol o saradnji između Ministarstva rudarstva i energetike sa kineskim partnerima o finansiranju i izgradnji elektrana za proizvodnju električne energije od otpada.\nPredsednik CMEC-a, Zhang Chun ukazao je da je njihova poseta u okviru predsedničke, dokaz zainteresovanosti Kine za prisustvo kineskih kompanija na realizaciji energetskih projekata od zajedničkog interesa. Izrazio je i veliko zadovolјstvo što će Protokol biti potpisan tokom posete, što je značajni korak napred u odnosu na Memorandum koji je potpisan u novembru 2015.godine.\nNa sastanku je zajednički konstatovano da je realizacija gradnje TE Kostolac B3 klјučni projekat u ekonomskoj saradnji dve države, dok je predsednik CMEC-a naglasio da će se sve raditi u skladu sa Ugovorom koji je potpisan. On je dodao da je Srbija dobar primer saradnje u zemlјama jugoistočne Evrope i da iz tog razloga mnoge kineske kompanije žele da povećaju svoje investicije, kako bi se realizovali projekti od zajedničkog interesa. Predsednik CMEC-a Zhang Chun, naglasio je da je ta kompanija zainteresovana i za druge projekte, kao što je TENT B 3.\nPomoćnik generalnog direktora kompanije China Poly Group – Wang Xingye naglasio je podršku te velike kineske državne firme i ocenio da je potpisivanje Protokola izuzetan primer konkretizacije ranije postignutog dogovora. Iz kompanije China Poly Group poručuju je da je ovaj projekat samo prvi u nizu projekata koji će biti realizovani u Srbiji.\nMinistar Antić kazao je da će Ministarstvo rudarstva i energetike, u okviru svojih nadležnosti, ukazivati svu neophodnu pomoć i dati punu podršku saradnji, kako bi se svi projekti bili blagovremeno i uspešno realizovani.\nBeograd, 16.06.2016. godine\nObaveštenje o usvajanju Uredbi kojima se u proizvodnji\nNa sednici Vlade održanoj 13. juna 2016. godine usvojene su sledeće uredbe kojima se u proizvodnji električne energije podstiče korišćenje obnovlјivih izvora energije, kao i visokoefikasna kogeneracija:\nUredba o ugovoru o otkupu električne energije.\nUredbama su otklonjeni brojni rizici i nedostaci prethodne regulative čime je dodatno unapređen pravni okvir u oblasti obnovlјivih izvora energije. Uredbe su objavlјene u „Službenom glasniku Republike Srbije“, broj 56/16 od 15. juna 2016. godine i mogu se preuzeti OVDE.\nMinistar rudarstva i energetike Aleksandar Antić sastao se danas u Vladi Srbije sa delegacijom MMF-a, koju je predvodio Džejms Ruf - šef misije koja boravi u Beogradu, u okviru redovne revizije tekućeg aranžmana Srbije sa tom finansijskom organizacijom. Sastanku su prisustvovali državni sekretar Ministarstva rudarstva i energetike Mirjana Filipović, generalni direktori JP EPS i JP „Srbijagas“ – Milorad Grčić i Dušan Bajatović sa saradnicima, kao i predstavnici Ministarstva finansija i NBS.\nNa sastanku sa delegacijom MMF-a konstatovan je napredak u realizaciji projekta restrukturiranja i finansijske konsolidacije JP „Srbijagas“.\nGovoreći o JP EPS, predstavnici MMF-a, kao i Svetske banke i Evropske banke za obnovu i razvoj (EBRD), koji su takođe prisustvovali sastanku, ocenili su da je neophodno uložiti dodatne napore u sprovođenju i ubrzanju započetih aktivnosti na reorganizaciji i finansijskoj stabilizaciji Elektroprivrede Srbije.


Košarkaši Fenerbahčea savladali su Bajern sa 88:84 u Istanbulu u 5. kolu Evrolige, te su se tako nakon poraza od Efesa vratili na pobednički kolosek.\nCeo meč je bio veoma interesantan, ekipe su se smenjivale u vođstvu, ali više snage i umeća na kraju su imali izabranici Željka Obradovića, koji su posle prvog poluvremena domaćin imali prednost od tri razlike - 51:48.\nIpak, uspeli su košarkaši koje sa klupe predvodi Dejan Radonjić da spuste sjajan napad Fenera na samo 14 poena u trećoj četvrtini i sa jednim poenom prednosti dočekaju poslednji period.\nI u četvrtom delu meča bilo je dosta neizvesnosti, a domaći igrači su prelomili utakmicu tek u poslednjem minutu, najviše zahvaljujući Marku Guduriću koji je pogodio nekoliko teških šuteva, od kojih su dva bile trojke.\nNajefikasniji u pobedničkom timu bio je Luiđi Datome sa 19 poena, dok je Jan Veseli dodao 16. Nikola Kalinić je zabeležio 11, a Marko Gudurić 10 poena. Kod Bajerna najbolji su bili Devin Buker sa 15 i Vladimir Lučić sa 13, Stefan Jović je meč završio sa 12 poena, dok je Nemanja Dangubić postigao osam.


f U životnu sredinu uložiti 10 milijardi evra u narednih deset godina - Arhus Centar Subotica\nU životnu sredinu uložiti 10 milijardi evra u narednih deset godina\nU Srbiji će u narednih 10 godina u zaštitu životne sredine biti uloženo oko 10 milijardi evra, a već u septembru će početi skrining za poglavlje 27, koje obuhvata pitanja iz ove oblasti, rekla je danas ministar energetike, razvoja i zaštite životne sredine prof. dr Zorana Mihajlović otvarajući Međunarodni sajam ekologije “Eco Expo 2014“ u Beogradu.\nOtvaranje ovog poglavlja, koje je jedno od najzahtevnijih u pregovorima sa Evropskom unijom, očekuje se krajem 2015. ili početkom 2016. godine, a nova vlada će formirati poseban tim za to poglavlje.\nInvesticije su, kako je rekla, najpotrebnije u oblastima upravljanja otpadom, tretiranja otpadnih voda, smanjenja industrijskog zagađenja i dodala da ulaganja u oblast životne sredine ne predstavljaju samo trošak, jer donose nova radna mesta i ostvarenje profita u različitim projektima.\nMihajlović je poručila da je Vlada Srbije posvećena zaštiti životne sredine i opredeljena da ide ka održivom razvoju i "zelenoj ekonomiji". Napomenula je, takođe, da bi bilo dobro da oblast životne sredine bude objedinjena u unutar jednog ministarstva, kako bi se efikasnije ispunili svi zahtevi u pregovorima sa EU.\nNa otvaranju četvrtog sajma „ECO EXPO 2014“, Mihajlović je uručila priznanja koje je dodelio organizator sajma Oskaru Benediktu, zameniku šefa Delegacije EU u Srbiji, Nj. E. Kristeru Asp, ambasadoru Švedske u Srbiji, Filipu Radoviću, direktoru Agencije za zaštitu životne sredine i Željku Sertiću, predsednik Privredne komore Srbije.


Početna » Ekonomija » Page 2135\nPutnik ove nedelje izmiruje pet miliona evra duga\nDo kraja ove nedelje kompanija Putnik će isplatiti oko pet miliona evra duga dobavljačima i radnicima, najavio je juče direktor te kompanije, Srđan Lolić. Prema njegovim rečima, novi vlasnik Putnika kiparska firma Aciona planira da za nešto više od mesec dana izmiri sva dugovanja najstarije srpske turističke kompanije koja iznose preko 11 miliona evra.\nNaftna industrija Srbije obezbedila je dovoljne količine goriva za obavljanje poljoprivrednih radova. U saopštenju NIS navodi se da će biti uložen napor da se cene dizel goriva D-2, održe na najnižem prihvatljivom nivou koji ne ugrožava poslovanje kompanije. Maloprodajne cene dizela D-2 na benzinskim stanicama NIS-Petrola, kako se ističe, niže su i dalje za 3,50 dinara od maksimalno dozvoljenih cena.\nPiše: Beta 19. 6. 2007.\nNajveći obim prometa ostvaren u trgovanju obveznicama serije A2011K\nPonedeljak je doneo optimizam kada je reč o obimu prometa na berzi koji je dostigao iznos od 1,6 milijardi dinara. Na obim prometa uticao je istorijski promet obveznicama RS u iznosu od 16,2 miliona evra.Najveći obim prometa ostvaren je u trgovanju serijom A2011K (četiri miliona evra), a slede je serije A2009K, A2010K, A2012K sa obimom prometa većim od tri miliona evra i A2008K sa 1,55 miliona evra.\nVišnje i trešnje rodile, maline nešto manje\nVremenske (ne)prilike tokom zime i proleća, kako se čini, nisu u većoj meri uticale na ovogodišnji rod ranog voća i povrća. Berba višnje, maline i trešnje je uveliko u toku i prvi rezultati su uglavnom zadovoljavajući.\n– Berba višnje je počela pre dve nedelje i vrhunac sezone otkupa tek sledi.\nKostreš sumnja u tekst ugovora o koncesiji\nPredsednik Skupštine Vojvodine Bojan Kostreš izrazio je juče sumnju da ugovor o koncesiji za izgradnju autoputa Horgoš-Požega odgovara uslovima tendera.\n– Ukoliko se to ne poklapa Skupština Srbije je dovedena u zabludu, a ostali učesnici u nepravedan položaj, jer je omogućeno da postoji privilegovana strana – kazao je on na konferenciji za novinare po okončanju savetovanja „Strategija razvoja saobraćaja i putne infrastrukture“.\nVojvodina uložila 6,6 miliona evra u nove proizvodne pogone\nDirektorima 18 preduzeća iz Vojvodine juče je u Izvršnom veću Vojvodine dodeljeno ukupno 6,6 miliona evra za pokretanje proizvodnih linija u kojima će biti primenjene savremene tehnologije. Kako je saopšteno prilikom potpisivanja ugovora, realizacijom projekata počeće sa radom pogoni u kojima će biti primenjene nove tehnologije ili će se proizvoditi novi materijali, a u njima će biti zaposleno više od 10.\nLetnja ponuda keš kredita Eurobanke EFG štedionice\nDa bi tokom letnjih meseci građanima keš kredite učinili dostupnijim, uz jednostavnu i brzu proceduru, Eurobanka EFG je pripremila ponudu koja zaista predstavlja osveženje na bankarskom tržištu. Našim klijentima stoje na raspolaganju krediti minimalnog iznosa od 500 evra koji se mogu otplaćivati u narednih 78 meseci, uz mesečnu ratu od deset evra.\nDijamant iz Zrenjanina povećao udeo u Kikindskom mlinu\nZrenjaninska fabrika ulja Dijamant juče je preuzela većinski udeo u preduzeću Kikindski mlin, u kojem je povećala svoj udeo sa 49,8 odsto na 79,62 odsto. Dijamant je dao ponudu za preuzimanje 50,2 odsto akcija Kikindskog mlina po ceni od 16.800 dinara za jednu akciju, ali je do zatvaranja ponude uspeo da kupi 29,8 odsto akcija.\nPonovo direktan let Beograd – Toronto\nPosle više od 15 godina, danas će ponovo biti uspostavljen redovan avio saobraćaj na liniji Beograd-Toronto, saopštila je juče kanadska ambasada.\nAvio kompanija Skajservis erlajns, sa sedištem u Torontu, dobila je od nadležnih organa Srbije dozvolu za direktan let, tako da će njeni avioni Boing 757 poletati za Beograd svakog ponedeljka u 23:45 časova, a sa aerodroma Nikola Tesla će se za Kanadu vraćati utorkom u 20:05 časova.\nDruga tranša kredita za poljoprivrednike\nMinistarstvo poljoprivrede Srbije je za registrovana poljoprivredna gazdinstva odobrilo novu (drugu) tranšu kratkoročnih kredita. Zahtevi se podnose od srede, 20.juna i banke će ih primati sve do ispunjenja kvote od 1,5 milijardi dinara. U ovaj aranžman uključene su poslovne banke, koje su dužne da svakom podnosiocu zahteva izdaju potvrdu u kojoj će biti upisan datum, čas i minut prijema.\nPrvi biznis inkubator u Srbiji spreman da primi stanare\nPrvi biznis inkubator u Srbiji prošle nedelje počeo je da radi u Prokuplju, u hali bivše fabrike Kristal koja je adaptirana a već spremna da primi prve stanare. Prošle nedelje potpisani su ugovori sa četiri firme od ukupno 17 planiranih korisnika iz sektora malih i srednjih preduzeća, a u narednom mesecu prostor će početi da koristi još osam preduzeća.\nPiše: Veroslav Janković 18. 6. 2007.\nNajatraktivnije ackije AIK banke\nNedeljni promet ostvaren na Beogradskoj berzi u periodu od 11 do 15. juna dostigao je 3,2 milijarde dinara, što je za oko 14,1 odsto više u odnosu na prethodnu sedmicu. U trgovanju akcijama promet je premašio 2,9 milijardi dinara, što takođe predstavlja porast. Najviše se trgovalo akcijama AIK banke iz Niša, kojima je ostvaren obim trgovanja veći od 506 miliona dinara,a uspešne su bile i akcije preduzeća Sojaprotein iz Bečeja (promet od okko 420 miliona dinara).\nBrza zarada umesto spore dividende\nVest da je kinesko Ministarstvo finansija, ovih dana povećalo porez na transakcije akcijama sa 0,1 na 0,3 odsto, da bi ograničilo špekulacije na tržištu, oborila je kompozitni indeks Šangajske berze za 6,5 odsto. To se lančano proširilo i na ostale vodeće berze u svetu. Treba podsetiti da je, pre tri meseca, posle glasina da će doći do uvođenja poreza na dobit od berzanskih ulaganja, zabeležen najveći pad indeksa berze u Šangaju za poslednjih deset godina, a da se to, takođe, odrazilo na vodeće svetske berze (u Njujorku, Londonu, Frankfurtu, Tokiju.\nPočetak kraja naftnog buma\nDžordž Soros, kontroverzni berzanski špekulant, učestvovao je na Svetskom etanolskom samitu u Sao Paolu u svojstvu najvećeg privatnog investitora u etanolsku industriju u Brazilu. Soros koji je u prethodne tri godine u rafinerije etanola u Brazilu uložio više od 900 miliona dolara, založio se za otvaranje tržišta SAD, EU i Japana za etanol iz Brazila.\nPiše: Željko Pantić 18. 6. 2007.\n1 … 2.134 2.135 2.136 … 2.238


Zaliv sa 3.000 radnih mesta - Bizlife.rs\n15:11 Herceg Novi, 15.07.2018.\nU novom turističkom gradu Luštica Bay, kada bude završen, radiće oko tri hiljade stalno zaposlenih, dok trenutno na projektu radi oko 600 ljudi, saopštio je izvršni direktor kompanije Luštica development Daren Gibson.\nOn je za Dan kazao da je Luštica Bay prepoznata kao izuzetno bitan projekat za turističku privredu, lii za privredu Crne Gore u celini.\n“Ako uzmete u obzir veličinu projekta i samu turističku ponudu u okviruprojekta, to značajno utiče na poboljšanje kvaliteta ponude u državi, ali i celog regiona”, rekao je Gibson.\nKako je naveo, sa ukupnom investicijom od 1,1 milijardu evra može se pretpostaviti koliko je kompanija bitna za crnogorsku privredu, u smislu investicije. “Kada pogledate samu veličinu, shvatite da smo mi najveći projekat ove vrste u jugoistočnoj Evropi”, kazao je Gibson.\nOn je rekao da će u Luštica Bay, u sledećih nekoliko nedelja biti završeno i predato vlasnicima oko 50 novih rezidencijalnih objekata – apartmana, vila i gradskih kuća.\ncrna gora turizam projekat investicije primorje herceg novi lustica bay\nOvo područje je poznato po tome što je veoma kontaminirano. Za koju godinu kada ljudi koji su boravili i borave tu počnu da oboljevaju od malignih bolesti ko će biti odgovoran?\n“Samo nekoliko dana uoči potpisivanja Kumanovskog sporazuma i formalnog okončanja agresije NATO-a na SR Jugoslaviju, 30. maja 1999. godine, avion-bombarder A-10 američkog ratnog vazduhoplovstva, u dva navrata gađao je bombama sa osiromašenim uranijumom rt Azra na poluostrvu Luštica.\nProcjenjuje se da je Luštica bila gađana sa preko 300 projektila sa uranijumskim punjenjem, što je to poluostrvo na ulazu u Bokokotorski zaliv zajedno sa još nekoliko lokaliteta u Republici Srbiji uvrstilo među područja koja su u SRJ bila naviše kontaminirana radioaktivnim otpadom.”


"Svi podaci koji su objavljeni u međunarodnim izveštajima pokazuju da se atmosfera u kojoj novinari rade svakim danom pogoršava", kaže Gentiana Begoli, predsednica Udruženja novinara Kosova. Na slice: novinarske ekipe tokom jednog od protesta u Prištini.\nMeđunarodni dan slobode medija, koji se obeležava 3. maja, Kosovo dočekuje sa pogoršanom slobodom medija, uglavnom zbog pandemije COVID-19, finansijskih problema i fizičkih napada na novinare koji ostaju nekažnjeni, napominje Fljutura Kusari, advokatica za prava medija.\nDodaje da je na loše stanje u medijima uticao i pogrešni pristup izvršnih vlasti, a kao primer navodi incident sa internet portalom Insajderi, koji je, kaže ona, eskalirao do te mere da su interevenisali policija i tužilaštvo naspram prava novinara koji štite svoje izvore.\nGentiana Begoli, predsednica Udruženja novinara Kosova, navodi da je u poslednje tri godine zabeležen porast slučajeva napada na novinare.\n„Sve naše kolege koje su napadnute zabrinute su zbog rasta broja slučajeva (napada). To ih zapravo obeshrabruje, svaki dan je više prijava slučajeva napada nadležnim institucijama, imajući u vidu da se proces odugovlači ukoliko je napadač jači. Prema tome, svi ovi podaci koji su nedavno objavljeni u međunarodnim izveštajima pokazuju realnu sliku na Kosovu i da se atmosfera u kojoj novinari rade svakim danom pogoršava“, kaže Begoli.\nZa ovakvo stanje u kosovskim medijima, Muhamet Jahiri, šef katedre za novinarstvo pri Univerzitetu u Prištini, navodi nekoliko razloga. Kao jedan od glavih on pominje neprijateljsku političku scenu koja se odražava na medije i sa koje dolaze uvredljive reči, pretnje i fizički napadi. Dodaje da i teška ekonomska situacija, kroz koju prolaze mediji na Kosovu, otežava rad novinara a tu je i situacija sa pandemijom korona virusa.\n„Pandemija se koristi za pojačane pritiske na medije, usmeravanje da se podvrgnu različitim političkim ili interesnim grupama.\nPandemija se koristi za pojačane pritiske na medije, usmeravanje da se podvrgnu različitim političkim ili interesnim grupama.\nMuhamet Jarhiri, šef katedre za novinarstvo pri Univerzitetu u Prištini\nTo se takođe vidi u izveštaju Reportera bez granica, na osnovu kog je Kosovo palo za osam mesta. Danas, na Međunarodni dan slobode medija, imamo tešku situaciju za novinare i medije uopšte“, poručuje Jahiri.\nFljutura Kusari, advokatica za prava medija, smatra da na Kosovu postoje sistematski problem ali dodaje tu su tu i neki novi problemi sa kojima se suočava medijska scena.\n„Na primer, zlostavljanje putem interneta, posebno nad novinarkama, ali i novinarima uopšte. Ali imamo i sistemskih problema koji se produbljuju, kao što su: finansijsko stanje medija i problem kvaliteta sadržaja. Verujem da je glavni problem kod nas nedostatak finansijske samoodrživosti, za koju mediji još uvek ne mogu da pronađu rešenje - takođe odgovorna je i država - a onda iz toga nastaju i drugi problemi, poput autocenzure, loš kvalitet izveštavanja i ostalo“, kaže Kusari.\n„Pozivamo da se pronađu modaliteti i da se situacija promeni, imajući u vidu da to narušava naš novinarski rad i kredibilitet medija. Međutim, ono što će verovatno biti urađeno u budućnosti je veći doprinos osnaživanju medija koji su finansijski i profesionalno nezavisni, kako bi postavili standard novinarstva u našoj zemlji“, kaže ona.\n„Mediji bi ne bi trebali da tolerišu to, jer ako tako nešto tolerišu vremenom bi u potpunosti izgubili slobodu ali i svoj doprinos u promociji demokratskih vrednosti u zemlji“, naglašava on.\nTokom 2020. godine, prema podacima Kancelarije glavnog državnog tužioca, prijavljeno je 35 slučajeva napada na novinare i pretnje, a optužnice su podignute samo u pet slučajeva.


EMA odobrila Merckovu pilulu protiv COVID-19\nEMA je saopštila da pilulu treba uzimati dva puta dnevno tokom pet dana, ali je savetovala da je ne koriste trudnice, niti žene koje planiraju trudnoću\nEvropska agencija za lekove (EMA) preporučila je 19. novembra upotrebu eksperimentalne pilule američke kompanije "Merck" u roku od pet dana od pojave simptoma COVID-19 za lečenje odraslih kojima nije potrebna kiseonička podrška, a koji su u riziku od težeg oblika bolesti.\nEMA je saopštila da pilulu treba uzimati dva puta dnevno tokom pet dana, ali je savetovala da je ne koriste trudnice, niti žene koje planiraju trudnoću.\n"EMA je objavila ovaj savet da bi podržala nacionalne vlasti u mogućem donošenju odluke o prevremenoj upotrebi ovog leka pre tržišnog odobrenja, imajući u vidu rastuće stope zaraze i smrtnih ishoda od COVID-19 širom EU", navodi se u saopštenju.\nEMA je 8. novembra počela da preispituje podatke vezane za pilulu za lečenje COVID-19 kompanije Merck, kako bi što pre mogla da da mišljenje zdravstvenim vlastima država 27-članog bloka.\nVelika Britanija prva registrovala pilulu protiv COVID-19\nVelika Britanija je 4. novembra postala prva zemlja koja je dala zeleno svetlo za upotrebu ovog leka.\nBritanska agencija za lekove i medicinska sredstva saopštila je da je odobrila tabletu za starije od 18 godina koji imaju blagi ili umereni oblik korona virusa i bar jedan dodatni faktor rizika za dobijanje težeg oblika COVID-19, poput gojaznosti, starosti, dijabetesa ili srčanih bolesti.\nKompanija je u septembru izvestila da je njen lek smanjio stopu hospitalizacije i smrti za 50 odsto.\nLek cilja enzim koji korona virus koristi da se reprodukuje, ubacujući greške u njegov genetski kod koje usporavaju sposobnost širenja i preuzimanja ljudskih ćelija.\nU EU preporučeno odobravanje dva lijeka protiv COVID-19